Naslovna | Lifestyle | Život | Mars u Jarcu: Tiha tenzija i fokus na praktičnoj strani života\nFrida Kahlo - Mars u Jarcu (Foto: Profimedia)\nOvih dana „hidrostatički pritisak“ na snazi: tiha tenzija u stagnaciji i pribegavanje regresoterapiji. Zanosi i zadovoljstva izgubili bitku, nastupila konjunkcija Sunca/Venere/Saturna. Ničim izazvan optimizam, klabing entuzijazam i ovisničko konzumiranje šećera i poezije se odlažu do 22. novembra. Akcenat je na razvijanju praktične strane ličnosti; dugoročnim planovima za budućnost, na kojima će se sistematično, vredno i temeljno raditi. Izoštravanje zenice, određivanje jasno definisanog cilja, podvlačenje crte, uspostavljanje granica, odstranjivanje „nekorisnog“ i disfunkcionalnog, uređivanje „haosa“ i preusmeravanje pažnje na ono što je od egzistencijalne važnosti. Prekrajanje liste prioriteta i hvatanje u koštac sa objektivno-rešivim problemima, dužnostima, obavezama i prihvatanjem odgovornosti za sopstvene, načinjene životne izbore. Samokontrola i samodisciplina su na zavidnom nivou.\nMars u Jarcu, kao produktivni radnik, bi hteo da vidi opipljive rezultate svog rada – koji je cilj sam po sebi; primarna težnja, u čiju se čast sve drugo žrtvuje, postaje sekundarno. Među omiljenijim pojmovima/temama su pitanja determinizma, konzervativnosti, sigurnosti, bezbednosti, pouzdanosti, opreznosti, odlučnosti, materijalizma, ambicija, ugleda, reputacije, statusa i priznanja. Indirektna „lakonska“ komunikacija, hladna glava, pritajeni ledeni gnev, nefleksibilnost, nepristupačnost, teški odnosi sa autoritetima. Proračunatost pri svakom koraku/potezu, skeptičnost po pitanju novih ideja, robovanje starim mustrama – teško se raskida sa bajatim navikama i obrascima života. Jednostavnost, konvencionalnost, spartanska izdržljivost, potiskivanje želja, libida... sve to zarad radoholičarskih poriva i udaranja kamena temeljca karijeri. Fokus na rad je snažan i kosi se sa tačkom opsesivnosti (MA0°PL). Međutim, prisutna je i zabrinutost, strah od gubitka (tla pod nogama), ulaganja (viška) energije u nešto što se možda neće isplatiti. Mars u Jarcu uvek pokušava da izbegne „štetu“, ticala se i trivijalnosti... a ujedno uvek je opsednut idejom kako od nečeg (ma čega, zapravo) napraviti profit – za šta je i nadaren. U sklopu svih aspekata, vlada velika obazrivost kada je davanje/ulaganje u pitanju. Traže se opipljive forme, činjenice, suština... bez rasplinjavanja, detalja, metafora... Pomalo sirovo & surovo. No, kako je trenutno prisutan i trigon Merkura u Škorpiji (o kom je dosta pisano) i Neptuna u Ribama (osetan do 16.novembra) – osvrt na filozofska shvatanja je neminovnost. Kosmos bi da se ozbiljnije, dublje pozabavimo pojmom stvarnosti... uz pomoć Kjerkegora (kierkegaard – churchyard: u bukvalnom prevodu, prezime je izvedeno od reči: groblje, što je zanimljivo kako smo ozračeni scorpio planetama, kojima je ovaj pojam uvek primamljiv).\n„Sve što stičeš, stičeš samo u tišini i božansko je samo ono što je nastalo u ćutanju.“ – kaže neshvaćeni Kjerkegor (Mars u Jarcu), preteča egzistencijalizma, kojim su sada i okupirane planete; i postavlja (nam) pitanja: „gde sam, ko sam JA? kako sam dospeo u ovaj svet, da li treba da ga prihvatim kao to što jeste, šta je to što jeste, šta je realnost...?“\nAspekt kvadrata Marsa (sa Plutona) i Urana, egzaktnog 13. novembra (uporedo sa egzaktnom SA0°VE, JU90°SO), se svakako tiče mogućnosti, ali i strepnji. „Ko je naučio da strepi na pravom mestu i u pravo vreme, taj je ovladao najvišim znanjem“ – no, sa ovim kvadratom je vrlo diskutabilno „pravo“ vreme/mesto.\nMA/UR kvadrat potencira na unutrašnjoj tenziji/pritisku; oličenje je sukoba (kvadrat) različitih/inverzivnih potreba: za slobodom/nezavisnošću/rizikom i sa druge strane, za sigurnošću/bezbednošću/trajnošću. Grčevito držanje za stare obrasce i intrigantna želja za nepoznatim, novim. Iako nepoznato (rizik, sloboda, nešto novo) može i te kako da privlači pažnju – postoji otpor ka samoj promeni, materijalizaciji iste. Impulsu se ipak odoleva, teži se održanju starih struktura, postojeće stvarnosti (MA0°PL u Jarcu) kakva god ona bila, pa i nezadovoljavajuća – ima svoju garanciju, rutinu kojom je uveliko ovladano. Kvadrat mrsi konce kako otežava integraciju različitih komponenti, a kako je sam po sebi prirode Marsa – sa MA0°PL u Jarcu (plus SO0°SA), veća šansa je da prevagne ono staro... Ili će prouzrokovati nepromišljene poteze, preuzimanje rizika (u pogrešnom trenutku ili je sam rizik loše sagledan, procenjen) zbog kojeg će se pokajati. U ovom aspektu počivaju i sve izazovne, nepredvidive životne situacije koje zahtevaju brze reflekse, hitne rezove/poteze. Sekunde u kojima od naše reakcije (odluke, izbora) zavisi da li ćemo izbeći „saobraćajku“ ili ne. Kvadrat UR/MA često daje obilje opasnosti, nesreće, fizičke povrede. Kenedi (MA 90° UR) je ubijen tokom vožnje – iako je bio upozoren uoči atentata (MA 90° UR je prisutan i kod mnogih poznatijih terorista, atentatora) da mu preti opasnost, insistirao je da krov automobila bude spušten. Frida Kalo (rx MA 0° rx UR u Jarcu) kao dete pretrpela je dečiju paralizu, nakon čega joj je jedna noga bila tanja i kraća od druge. Nakon toga, doživela je tešku saobraćajnu nesreću (autobus), posle koje je obogaljena. Pretrpela je više od 30 operacija – te se okrenula slikarstvu, prikazujući svoju patnju, radeći brojne autoportrete... i alkoholu da utopi svoj očaj. O svemu tome govori njen MA/UR 180° SO/NE, pa i o čuvenim obrvama i burnom odnosu sa Dijegom Riverom (koji je svojim Marsom u Jarcu dodatno prokanalisao ove Fridine aspekte). Naravno, blaži odrazi UR/MA mogu biti i nepoštovanje saobraćajnih pravila (problemi sa automobilima, tehnikom), bezazlene telesne povrede, glavobolja, polomljen zub, posekotine...\nKvadrat Marsa i Urana daje veliku količinu unutrašnje frustracije, nepresušan izvor stresa, koji vreba kad mu se najmanje nadamo. Prilagođavanje „u letu“ ili zahtevima samog trenutka. Ciljevi nisu uvek jasno definisani, često manjka snažne, kontinuirane motivacije (ona radikalno oscilira: od ogromnog entuzijazma, zainteresovanosti za nešto, do naglog odustajanja), odluke se donose dramatično, pod izvesnim pritiskom ili neplanirano, shodno nametnutim (a nepredviđenim) okolnostima i događajima, koji mogu da osujete želje, namere, ciljeve, koji se neće na kraju materijalizovati. No, ponekad je to i spasonosna „nesreća“ – crveno svetlo, koje ukazuje da treba prikočiti, odustati od nečega pre „propasti“, preusmeriti se u drugom pravcu, promeniti fokus... Ukoliko se to ne naslućuje/ne shvata ranije (upozorenja će biti data – treba ih prepoznati ili prihvatiti), aspekt u poslednjoj sekundi, smišlja kako da nas sputa, taman nam polomio koju kost, kako bi nas i fizički sabotirao da nastavimo dalje (u istom pravcu/nameri da nešto učinimo) – što je možda pogubnije od privremene telesne povrede. To nećemo odmah uvideti, već kad se stiša zemljotres.\nIako Mars u Jarcu (na PL) ima strpljenja, staloženost, Uran ga provocira da izgubi kontrolu. Budi potrebu za prevelikom žurbom, a žurenje može uroditi komplikacijama, drvljem i kamenjem na putu – te dovesti na kraju: do (bespotrebnog) kašnjenja. Energija je nemirna i dinamična, u maniru stani – kreni – stani. Dodavanje gasa uz naglo kočenje. Ovo je rušilačka snaga, te zahteva veliki napor da se nešto održi ili izgura do kraja. Recimo, može da ukaže na prekid studija, odustajanje od istih – voljno (gubi se interesovanje, menja) ili inicirano okolnostima; razvode, teško održanje veza... Aspekt daje dosta nervoze, anksioznosti, nemogućnost opuštanja, ali i prepuštanja. Odlučnost varira, iako se u trenucima iskazuje agresivno. Buntovnost, ishitreno ponašanje, nestrpljenje, samovoljnost, netolerancija, impulsivnost, tvrdoglavost, egocentričnost, potreba da se istakne u masi, nepoštovanje autoriteta, saradnja sa drugima (naročito u okviru kolektiva, grupa) nije jača strana. Brutalna iskrenost ili zajedljivost u komunikaciji sa ljudima (u prilog provokacijama, ide i Merkur u Škorpiji), nemogućnost postizanja dogovora/kompromisa, kratak fitilj. Gnev se taloži, tinja u senci (pod Ma/PL u Jarcu, može da datira iz pluskvamperfekta) – pod provokacijom Urana, budi se i ispoljava na vrlo eksplozivan način. Često je on „nejasnog“ uzroka, nema veze sa trenutnom situacijom, u kojoj teži da se oslobodi. Bes često nije ničim isprovociran, dolazi iz lične frustracije pojedinca, koji nekada nije ni svestan u kojoj meri ga poseduje i zbog čega. Zahtevi su veliki, ali se teško zadovoljavaju. Umor od čekanja željenog, teško se nosi sa ograničavajućim. Na stranu primamljivih rizika, kada dođe trenutak da se konačno i vrlo konkretno nešto preduzme – javlja se blokada. Teško podnošenje gubitka ma kog oblika, može da bude uzrokovano od najranijeg detinjstva – gde se javila trauma od svakog potencijalnog gubitka. Identifikacija sebe kroz druge – ako se izgubi značajna osoba, kao da se izgubio deo sebe. Zbog ovog se javlja i strah od dubokog, intenzivnog emotivnog vezivanja, suzbijaju se želje za bliskošću, postoji strah od potpunog prepuštanja. Kao kompenzacija – pribegava se buntovništvu, zagovaranju slobode, netradicionalnih formi, što ujedno može biti i savršeno opravdanje za strah od vezivanja, ukorenjavanja i pokušaj zaobilaženja poraza/gubitka... Iako se može odnositi na ma koju osobu – u opisu je muških figura. Pa, pod ovim tranzitom generalno možemo dolaziti u kontakt sa osobama u opisu kvadrata UR/MA, u ma kakvim interakcijama, vrsti odnosa. Neko će i lično osetiti uticaje, u izvesnoj meri i na određen način. Ipak, na stranu ovog aspekta, velika je dominacija Plutona/Saturna, te malo uzbuđenja sa Uranom, ne mora biti nužno ni loša.\nSa kvadratom MA/UR neophodna je fizička aktivnost. Daje probleme sa spavanjem (insomnia, loš san, burni snovi, naglo buđenje), glavoboljama, veliku količinu besa/stresa – koji uzrokuje digestivne probleme (naročito za Mesece u Ovnu, Raku, Vagi, Jarcu druge dekade). U slučaju Marsa u Jarcu, ukazuje i na potencijalne probleme sa kostima (prelomi...), zglobovima (reumatoidni artritis...), zubima, mišićima (upale/istezanje mišića, grčevi,...), sinusima... Iako je ovo prolazan tranzit (osećamo ga do 20.novembra), koji će svako doživeti individualno, u određenoj meri/simbolici, osobe koje imaju Marsa u Jarcu (druga dekada) kvadrat sa tranzitnim Uranom, trpe na duže staze i radikalnije. Slično je i sa Marsevima u Ovnu, Raku i Vagi. Kao prolazan tranzit (ovih dana) utiče na sve sa ličnim planetama u kardinalnim znacima (Ovan, Rak, Vaga, Jarac).\nNakon 20. novembra slabi kvadrat i Mars u Jarcu se vraća svojim tipičnim manirima, stazama (navedenim na početku teksta), naročito tokom sekstila sa Saturnom (28.novembar – 5.decembar). Samodisciplina će biti spontana pojava, koncentracija na jedan cilj, volja da se radi temeljno, polako, poželjno solo, u miru/samoći. Planiranje strategije i materijalizacija planiranog, dolazi prirodno. Šta se započne – privešće se i kraju uspešno. Ceo tranzit Marsa u Jarcu je pozitivno naklonjenim zemljanim znacima (Bik, Devica, Jarac), ali i Škorpijama, Ribama.\nI u ljubavnim odnosima, Mars u Jarcu pristupa partneru gotovo kao poslovnom cilju. Zahteva se jednostavnost, korektnost, stabilnost, praktična strana odnosa, zabojenog tradicionalnim vrednostima. Bogart, sa konstantno zabrinutim pogledom, je jedan tipični primer Marsa u Jarcu, naročito u ulozi koju je igrao u „Sabrini“ (1954). Ljubav treba „zaraditi“ je bitna deviza ovog Marsa. Dok ne zaboli – kao da je i nema. Seksualnost je kompleksna, pretežno konzervativnog ispoljavanja; često u miksu sa osećanjem krivice, dužnosti, kontrole, sputavanja nagona; izvesne inhibicije su prisutne (ili se privlači partner sa istim)... Žena Džon Vejna, opisana primarno njegovom konjunkcijom Marsa/Urana u Jarcu (Saturn u Ribama kao dispozitor, u 8.polju, u trigonu sa Mesecom u Škorpiji) je odbijala da ima seksualne odnose, sem u svrhu začeća. No, patnja se dobro podnosi, čak se i privlači kroz odabir partnera. Lojalnost, posvećenost neretko je u miksu sa „bolom“, nesrećnim okolnostima – tada se ponajviše i dokazuje. Mars u Jarcu je spreman za velike žrtve, ako je partner bolestan, neophodna mu je nega, zaštita, briga – on će biti tu, ne kao Fridin MA 0 Uran (180 SO/NE) – nakon saobraćajne nesreće, njen prvi dečko ju je ostavio. Mars u Jarcu (ako nije loše aspektovan) ne beži od odgovornosti, dužnosti, kako inače same ljubavne odnose dobrim delom sagledava kroz prizmu ovih pojmova. Ali, samopožrtovanje ponekad se tiče i pitanja kontrole.


Mašinski inženjer - S.R. Prometal\nSopot, Milosava Vlajića 49 V\nPrometal je kompanija osnovana 1973. godine. Osnovna delatnost naše kompanije je proizvodnja linija za proizvodnju betonskih elemenata i betona. Naši proizvodi nalaze se u preko 50 zemalja na 6 kontinenata.\nVisoka stručna sprema - mašinski fakultet\nRadno iskustvo u 3D modeliranju, konstruisanju mašina, izradi projektne dokumentacije\nIskustvo u programima SOLIDWORKS i AutoCAD\nMinimum 8 godina iskustva u proizvodnim kompanijama na istoj ili sličnoj poziciji\nPraćenje dinamike izrade projekta\nSa naše strane dobijate:\nProfesionalno unapređenje karijere i usavršavanje\nNapredak u kompaniji\nRad sa iskusnim inženjerima\n*** U procesu selekcije kandidati neće biti neposredno niti posredno diskriminisani u odnosu na zdravstveno stanje, odnosno invalidnost, pol, boju kože, starost, nacionalnu pripadnost, veroispovest, bračni status, seksualno ili političko opredeljenje, članstvo u različitim organizacijama ili neko drugo lično svojstvo. ***\nPrometal je porodična kompanija osnovana 1973. godine. Osnovna delatnost naše kompanije je proizvodnja i prodaja linija za proizvodnju betonskih elemenata i betona. Naši proizvodi su prisutni u preko 60 država širom sveta na 6 kontinenata.


Ljubavna veza - Blic Sport\nTENISERKA ODLEPILA ZA FIZIOTERAPEUTKINJOM! Sad je jasno s kim će da provodi dane do početka nove sezone /FOTO/\nKarla Suares Navaro, jedna je od teniserki koja je priznala da voli devojke. Špankinja ne skriva ljubav prema pripadnicama ženske populacije i ponosno je na Instagramu objavila fotografiju sa novom izabranicom srca.\nDefanzivac Marseja Adil Rami do nedavno je bio u vezi sa glumicom Pamelom Anderson, a nakon raskida, legendarna holivudska diva otvorila je dušu na Instagramu.\nNIJE DUGO PATILA ZA POZNATIM MOTOCIKLISTOM Jedna od najlepših žena sveta zavela argentinskog fudbalera\nBelen Rodrigez, 34-godišnja Argentinka koju mnogi smatraju jednom od najlepših žena sveta, nedavno je raskinula vezu sa motociklistom Andreom Janoneom, ali izgleda da nije dugo patila za poznatim Moto GP vozačem.\nNOVA LJUBAV Marija Šarapova se zaljubila u milionera - prijatelja britanskih prinčeva\nRuska teniserka Marija Šarapova započela je ljubavnu vezu sa milionerom Aleksandrom Gilkesom.\nPosle SMS avanture sa Irinom na košarku\nKada nije na terenu kao igrač Reala, Kristijanu Ronaldu sasvim prija da posećuje druge sportske događaje u Madridu. Zvezda kraljevskog kluba iskoristio je slobodno veče da sa devojkom, manekenkom Irinom Šajk, pogleda košarkaški spektakl između reprezentacija Španije i SAD i tako demantuje da je njihova veza u krizi.


Politika je samo za „matore“? | Komentar | DW | 05.01.2014\nPolitika je samo za „matore“?\nPolitičari u Njemačkoj stare, a u mnogim mjestima jednostavno nema dovoljno mladih koje zanima politički život. Ipak, mlade je moguće pridobiti – ako im se ukaže poštovanje.\nI u novoj njemačkoj vladi su uglavnom nešto starije dame i gospoda\nU dnevnoj sobi Rolanda Kolera nalazi se stolica za ljuljanje, ali taj političar rijetko sjedi na njoj. I penzija i putovanja sa suprugom ostaju neostvaren san. Naime, Roland Koler je odbornik stranke Zelenih u jednoj maloj opštini na sjeveru pokrajine Porajnje Falačka i ima više od 70 godina. Još uvijek nije uspio da nađe političkog nasljednika.\nRoland Koler (Zeleni)\nMnogi drugi su u sličnoj situaciji – prema studiji Slobodnog univerziteta u Berlinu prosječan njemački političar ima 58 godina. Uz to, ako se analizira broj članova političkih stranaka između 16 i 35 godina starosti, statistika kaže da se njihov udio kreće između tri i jedanaest odsto, u zavisnosti od partije. Mladih ljudi ima više u nevladinom sektoru, ali njihov broj i tu opada.\nRoland Koler zna da to tako više ne može. „Kada nema mladih ljudi, stvari mogu da se zapetljaju“, žali se on. Koler priznaje da je iskustvo važna stvar u politici, ali tvrdi i da su za rješavanje problema potrebni radoznalost i svježina. Na primjer, u pojedinim opštinama u ruralnim područjima stvaraju se porodični klanovi koji godinama kroje politiku, tvrdi taj odbornik. On se trudi da uvede više mladih u politiku, ali to je težak posao: „Ono što tada dožive ih često uplaši.“\nMlade ljude ponekad užasava način na koji se stariji bave politikom. Naime, često dogovore sklapaju predsjednici poslaničkih klubova, a ostali samo klimaju glavom „Pojedini članovi opštinskog vijeća prvi put otvore informativni materijal kada počne zasjedanje i često nisu dovoljno informisani o stvarima o kojima odlučuju“, naglašava Roland Koler.\nKarin Horn (CDU)\nKarin Horn ima 72 godine i predstavlja Hrišćansko-demokratsku uniju u gradskom odboru Bad Honefa u blizini Bona. Ona smatra da mladih ljudi nema dovoljno jer obrazovanje i posao danas traže više vremena nego ranije. Mladi ljudi moraju i da posvete veliku pažnju porodici. „Mladi danas imaju manje vremena i ne žele da budu ni vezani, niti da budu sasvim van tog svijeta“, smatra Horn. I zaista, politikolozi tvrde da mlada generacija Nijemaca ne želi da prati jednu određenu ideologiju. Ljudi između 20 i 35 godina jesu zainteresovani za politiku, ali najviše vole brze poteze koji rješavaju pojedinačne probleme - ne privlače ih duge i dosadne diskusije o dnevnom redu ili programu, koje su česte u političkim partijama.\nKolega Karin Horn, Jerg Hazelijer, ima 45 godina, i ipak se računa u „omladince“ u svojoj stranci. On smatra da je za nedostatak mladih odgovorna promjena u svijesti ljudi. Naime, ranije je politički angažman bio pitanje časti i prestiža određene porodice u selu. Danas stvari stoje sasvim drugačije - mladi ljudi žele da učestvuju u donošenju odluka i da budu shvaćeni ozbiljno. Upravo tu dolazi do teškoća. Hazelijer govori iz ličnog iskustva: „Stariji često ne žele da se povuku, pa je teško napredovati.“\nNaučne studije pokazuju da mladi počinju da se zanimaju za politiku tokom školovanja. „Na žalost, politika i društvene nauke se u školama stalno zanemaruju“ žali se Matijas Ruške, predstavnik foruma „Mladi i politika“ pri njemačkoj fondaciji Fridrih Ebert. Da bi ojačao interesovanje za politiku, Ruške i njegov tim organizuju posebne igre koje su namijenjene mladima, i zatim ih nudi školama.\nU jednom od njih, učenici učestvuju na zasjedanjima opštinskog vijeća, a političari i stručnjaci za javnu upravu moraju da odgovaraju na njihova pitanja i prigovore. “Oni ne gledaju učenike sa visine i to shvataju potpuno ozbiljno“ tvrdi Ruške. Čini se da taj pristup ima efekta, jer mnogi mladi ljudi kasnije odluče da se uključe u politički život.\nGrad Oberhauzen u Rurskoj oblasti ide i korak dalje. U tom gradu, kao i u još 80 opština u Njemačkoj, postoji poseban parlament za mlade. To nije nikakva igra, već prava zvanična institucija. Taj parlament ima poseban, iako ograničen budžet, i tu mladi od 13 do 20 godina redovno glasaju o onome što njih zanima. „Ovdje smo se aktivirali jer nas mnoge mjere štednje grada čude i ljute“, kažu pojedini članovi.\nNa primjer, parlamentarci glasaju o autobuskim linijama koje učenici najčešće koriste. Anika, koja ima 18 godina, ranije je bila skeptična, ali sada vidi da je stvari moguće promijeniti: „Makar samo zbog toga vrijedi nastaviti sa radom.“ A 16-godišnji Ulrih dodaje: „Na vlasti su već 50 godina ljudi koji nisu ništa doveli u red. Preostaje nam samo da sami pokušamo da stvari promijenimo na bolje.“\nOmladinski parlament u Oberhauzenu\nIskustva sa parlamentima mladih su veoma pozitivna. Na lokalnom nivou se donosi veliki broj odluka koje se direktno tiču mladih ljudi, a kada im se pruži prilika da aktivno učestvuju, sve veći broj njih to i čini. To se vidi i u njemačkom zakonu: u šest od 16 njemačkih pokrajina pravo glasa za lokalne izbore stiče se već sa 16 godina. Već uveliko traje diskusija o tome da li će to pravo biti prošireno i na savezne izbore, kao i kod glasanja za Evropski parlament. Na taj način, mladi bi bili spremniji da se uključe u politiku, procjenjuje Matijas Ruške.\nTagovi mladi političari, politika, političari, mladi naraštaji, politički naraštaj, stranke, partije, Njemačka, njemačka politika


Adrenalin… Knjiga Zlatana Ibrahimovića stigla u Srbiju – od švedskog predgrađa do krova sveta | Headliner\nHome»Knjige»Adrenalin… Knjiga Zlatana Ibrahimovića stigla u Srbiju – od švedskog predgrađa do krova sveta\nAdrenalin… Knjiga Zlatana Ibrahimovića stigla u Srbiju – od švedskog predgrađa do krova sveta\nHeadliner.rs / 07/03/2022 /\t0\t/\t337\nAdrenalin, Zlatan Ibrahimović, promo\nOn više ne mora da pokazuje svoju snagu ili da nas podseća na velike sportske uspehe, i zato je rešio da iskreno i pošteno ispriča kako se jedan bog lopte menja i nosi sa godinama koje prolaze: bez licemerja, a sa zrelošću i sumnjama koje je morao da nauči i prihvati. Vulkan izdavaštvo vam predstavlja životnu priču Zlatana Ibrahimovića – “Adrenalin”.\nKakvu vrednost danas ima gol za fudbalera koji proslavlja svoj četrdeseti rođendan, a u punoj je snazi i aktivno igra?\n– Kada sam na terenu, osećanje da sam voljen daje mi neverovatan naboj. Kada me mrze, ja sam još bolji – kaže Zlatan Ibrahimović\nAutobiografija Zlatana Ibrahimovića Adrenalin dostupna je na sajtu vulkani.rs i u knjižarama Vulkan širom Srbije.\nTags:Adrenalinneispričane pričeŠvedskaVulkanZlatan Ibrahimović\nStrah se krije iza ugla... Novosadski alternativci Grizete objavili svoju prvu pesmu i spot\nSpotom za “Dragstor”, pank rok bend Hidrogen upoznaje nas sa svojim novim albumom “Situacija”\nZlatan Ibrahimović/Photo: nike promo printscreen


Slavna opera 'Seviljski berberin' u četvrtak premijerno u NPS, održana generalna proba | BL!N Magazin\nVIDEO/ U koprodukciji s Ambasadom Italije u BiH\nSlavna opera 'Seviljski berberin' u četvrtak premijerno u NPS, održana generalna proba\nKultura 04.12.18, 19:21h\nDirektor Narodnog pozorišta Sarajevo Izudin Bajrović na današnjoj konferenciji za medije istaknuo je da je to zajednički projekt Narodnog pozorišta Sarajevo i Ambasade Italije u BiH\nSlavna opera 'Seviljski berberin' Gioacchina Rossinija, u koprodukciji italijanskih i bh. umjetnika, premijerno će biti izvedena u četvrtak, 6. decembra na sceni Narodnog pozorišta Sarajevo, gdje je večeras održana generalna proba.\nTa postavka predstavlja ambiciozni primjer koprodukcije Narodnog pozorišta Sarajevo i Italije koja je u tu svrhu stavila na raspolaganje Grupu 'Zero Positivo', tim s dugogodišnjim iskustvom u pozorišnom i opernom sektoru.\n- Autorsku ekipu čini kreativna grupa 'Zero Positivo' koji su dali režisera i kostimografa, scenografa, dirigenta. Bh. strana, osim prestižne pozorišne scene, učestvuje u projektu sa akterima, opernim solistima i horom, uz pratnju Sarajevske filharmonije. Gostujući solisti su iz Slovenije i Bugarske - naglasio je.\n- Nadam se da će ta opera postati dragulj Narodnog pozorišta Sarajevo i da će moći biti postavljena više puta reprizno u tom pozorištu, ali i širom BiH - kazao je.\nČlan Grupe 'Zero Positivo' dirigent opere Giovanni Di Stefano podsjetio je da je za izvođenje Rosinijevih opera potrebno dosta iskustva.\n- 'Seviljski berberin' u Sarajevu nije postavljen 13 godina. Mladi solisti sarajevske Opere, budući da nisu izvodili Rosinija sve ove godine, nisu imali priliku da isprate njegov duh za kojim smo u ovom trenutku tragali. Međutim, svi su dobili priliku da sudjeluju i u jednom od prvih narednih izvođenja, mladi tenor (Ileš Bečei) izvodit će ulogu grofa Almavive. Oni su radili sa nama, dobili su priliku da stječu iskustvo. Sve to u dogovoru s Narodnim pozorištem Sarajevo - istaknuo je.\nOpera 'Seviljski berberin' postavljena je šest puta u Narodnom pozorištu Sarajevo, a prvi put 1948. godine. Posljednji put je postavljen 2005. godine.\nZa subotu 8. decembar u 19.30 sati u Narodnom pozorištu Sarajevo najavljena je prva repriza slavne opere 'Seviljski berberin' Gioacchina Rossinija, čija se 150. godišnjica smrti obilježava ove godine širom svijeta.\n#seviljski berberin #opera #narodno pozorište sarajevo #premijera #Giovanni Di Stefano


PROKUPLJU Fijasko Laketićevih ekologa - Boban Stojković nagrađen od strane gradske vlasti?! – Otvoreno\nNaslovnaVestiPROKUPLJU Fijasko Laketićevih ekologa - Boban Stojković nagrađen od strane gradske vlasti?!\nPROKUPLJU Fijasko Laketićevih ekologa – Boban Stojković nagrađen od strane gradske vlasti?!\nKako saznajemo pokušaj da SNS napravi proteste sa poželjnim ekolozima u Toplici je bezuspešno propao. Na danas zakazanom protestu, koji he najavljivan kao čišćenje, odazvao se mali broj ljudi. Veliki broj onih koji su prošle subote bili na zajedničkom protestu koji je organizovan na nivou okruga, ove subote je izostao. Kako tvrde ne žele podmetanja SNS-a, kontrolisane proteste, poželje i nepoželjne na protestima. Podsećamo da je samoprozvani organizator prošle subote izvređao prisutne, koristio govor mržnje i govor završio rečima :smrt svima. Zbog navedenog najavljuju se i tužbe.\nZa to vreme Boban Stojković, kum Vlade Jovanovića, bivšeg državnog sekreta u ministarstvu ekologije, koji je u vlasti sa SNS-om i Darkom Laketićem, nikada se nije usprotivio gorućim ekološkim problemima u Prokuplju, nagrađen je zbog pokušaja rušenja protesta. Naime, on je sa svojim saradnikom Darko Žarićem iz SPS od gradske uprave Prokuplje za tu uslugu dobio opštinski mini bus. Ovo vozilo je otišlo put Jastrepca da odveze planinare i tek posle par dana vraćeno je na opštinsli parking. Ako je još neko imao dileme u vezi poželjnih ekologa to je u svetlu ovih saznanja sada svima jasno.\nOvi tekstovi, koje naš portal objavljuje vezano za proteste, nemaju za cilj da dele ljude. Naša je obaveza da Topličanima damo neke činjenice na uvid. Po broju čitanja poslednjih tekstova zaključujemo da se građani jako puno interesuju za istinu. Pokušaji podmetanja podobne zelene opozicije, mladog lidera koji radi po sns instrukcijama, koji bi da odlučuje ko je dobrodošao a ko ne, jednostavno u Toplici više ne prolaze. Darko Laketić to odlično zna.


Đurić: Sporazum iz Vašingtona se sprovodi munjevitom brzinom - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Sporazum iz Vašingtona se sprovodi munjevitom brzinom\n21. septembar 2020. Izvor: Tanjug\nDolazak predstavnika američke Međunarodne razvojne finansijske korporacija (DFC) u Beograd je pokazatalј da se ekonomski sporazum iz Vašingtona sprovodi munjevitom brzinom, kaže direktor Kancelarije za Kosovo i Metohiju Marko Đurić.\nOn je naveo da se otvaraju vrata za novo poglavlјe američko-srpskih odnosa, pre svega u ekonomiji.\n"SAD će uvek štititi stabilnost prostora na kom ulažu, neće moći lako da se ponavlјaju situacije pre dve ili tri decenije u našim odnosima koje želimo da izbegnemo po svaku cenu", rekao je Đurić za TV Pink.\nOn je naglasio da su ekonomskim sporazumom, koje je predsednik Srbije potpisao u Vašingtonu, otvorena vrata Bele kuće posle 20 godina i da su stvoreni preduslovi da se sa SAD-om vratimo na istorijske staze prijatelјstva, koje je postojalo tokom Prvog i Drugog svetskog rata.\n"Naša je odgovornost prema deci da nemamo nikada za neprijatelјa jednu tako veliku zemlјu, kao što je SAD", rekao je Đurić.\nKako je rekao, dolazak predstavnika DFC je dobar i važan signal, jer dolaze nepune dve nedelјe po potpisivanju sporazuma u Vašingtonu. Podseća da će DFC korporacija, koja je "teška" više od 60 milijardi dolara, otvoriti regionalnu kancelariju u našoj zemlјi, koja će pokrivati region.\n''''Izuzetno je značajno što se i sa vlastima u Prištini radi na sprovođenju ovih dogovora. Ako treba da dobijemo izlaz na još jednu jadransku luku, najverovatnije u Draču, to treba da se potrvdi i da se radi na sprovođenju toga sa Prištinom'''', rekao je Đurić.\nUpitan o kritikama koje se mogu čuti u albanskoj javnosti da je sporazumom iz Vašingtona ''''moguća nova srpska hegenomija'''' u regionu i izlazak Srbije na more, Đurić je kazao da su kritičari sporazuma u Prištini podsećali tamošnje institucije na to da je predsednik Vučić u nedelјi dana imao razgovore sa Trampom, Putinom, Merkel, Erdoganom i izraelskim premijerom i postavili pitanje šta radi albanska strana i moćni albanski lobi.\n''''Pitaju se da li je moguće da se srpski lobi posle mnogo decenija probudio i aktivirao, da Srbi budu u Ovalnoj sobi, a oni ne'''', kazao je Đurić.\nS druge strane, spolјna politička aktivnost Srbije je intenzivnija i ofanzivnija i praćena time da je u prethodnom periodu obezbeđeno 18 povlačenja priznanja kosovske nezavisnosti i sprečeno članstvo u različitim međunarodnim organizacijama.\n''''Sve to ne bi bilo moguće da srpska ekonomija nije krenula ozbilјnom uzlaznom putanjom prethodnih godina'''', podvukao je Đurić.\n"A oni koji to provlače kroz blato nisu videli Ovalni kabinet ni na razglednici. Srbija ozbilјno radi na unapređenju odnosa sa SAD i to ''žulјa'' deo javnosti u Srbiji jer tako nešto nisu mogli ni da sanjaju već su jurili američke zvaničnike po hodnicima da se slikaju", naveo je Đurić.


TS: Beograd među najmanje transparentnim prestonicama Evrope - KRIK\nObjavio/la KRIK.rs avgust 26, 2019\nBeograd najmanje transparentan\nGrad Beograd jedna je od najnetransparentnijih prestonica Evrope, pokazalo je istraživanje koje su ogranci globalne organizacije „Transparency International“ sproveli u 26 evropskih gradova.\nGradovi su ocenjivani prema 14 kriterijuma koji se odnose na dostupnost određenih informacija o radu gradskih vlasti poput trošenja novca građana, etičkih pravila ili odluka koje grad doneo, saopštila je danas Transparentnost Srbija (TS).\nTako je proveravano da li na sajtovima evropskih prestonica postoje podaci kao što su, između ostalog, zapisnici sa sednica skupštine, kontakti odbornika, etički kodeks za funkcionere, ugovori koje grad potpisuje, rezultati glasanja na sednicama skupštine.\nOd traženih informacija srpska prestonica na zvaničnom sajtu imala je objavljene samo pozive za javne nabavke, izveštaje o zaključenim ugovorima za dodelu javnih nabavki i budžet.\nDva od 14 kriterijuma podrazumevala su da gradovi odgovore na zahteve za pristup informacijama od javnog značaja.\nTako je od beogradskih vlasti traženo da dostave informaciju o ukupnim primanjima koja su isplaćena gradonačelniku i odbornicima u 2017. godini, kao i važeće ugovore koje grad ima sa mobilnim operaterima i internet provajderima.\nGrad Beograd nije odgovorio na ove zahteve pa je za ove kriterijume dobio nula poena, navodi Transparentnost Srbija.\nNa osnovu dobijenih ocena gradovi su svrstavani u tri kategorije – zelenu, u kojoj su najtransparentniji, žutu i crvenu, koju čine najmanje transparentni gradovi.\nBeograd je sa tri ispunjena kriterijuma svrstan crvenu grupu, zajedno sa Sarajevom, Atinom, Stokholmom, Kišinjevom i Jerevanom.\nOd gradova u regionu, najbolje je ocenjena Priština, a zatim Ljubljana, Skoplje, pa Sarajevo.\nNajtransparentiji gradovi u Evropi, prema istraživanju Transparentnosti, su Kijev, Madrid, Prag, Talin i Viljnus, dok su u „žutom“ Amsterdam, Berlin, Bern, Bratislava, Bukurešt, Lisabon, Ljubljana, London, Moskva, Oslo, Riga, Rim i Sofija.\navgust 26, 2019 u 22:11\nPriština najtransparentnija? Veoma moguće ali svi podaci su izmišljeni najverovatnije.


Obama: Rusija mora da plati cenu - SandzakHaber.Net , Sandžačke Internet Novine !\nNaslovna Vijesti SVET Obama: Rusija mora da plati cenu\nOd HaberNews - 24. Marta 2014. 0 38 Podeli na Fejsbuku\ntweet Američki predsednik Barak Obama, koji boravi u Amsterdamu, izjavio da SAD i EU imaju jedinstven stav da Rusija treba da plati cenu za intervenciju u Ukrajini. “Evropa i SAD su ujedinjene u podršci ukrajinskoj vladi i Ukrajincima. Ujedinjeni smo i u stavu da Rusija treba da plati cenu za sve akcije koje je do sada sprovela”, rekao je Obama posle razgovora s holandskim premijerom Markom Ruteom.\nObama je, uoči posete Holandiji, izjavio da, uprkos ruskoj aneksiji ukrajinskog Krimskog poluostrva, on ne vidi Evropu kao bojno polje između Istoka i Zapada. U razgovoru za izdanje holandskog lista De Folkskrant, Obama je rekao da je bi se sankcije, kojima on preti ruskom ekonomskom sektoru, mogle odraziti na ceo svet. “Ako Rusija nastavi da pogoršava situaciju, mi moramo biti spremni da nametnemo veću cenu (toga)”, rekao je Obama.\ntweet Prethodni tekstKostić: Srbija može biti HolandijaSledeći tekstOva igra će vas “zaraziti” gore od Flappy Bird HaberNews\tPOVEZANE OBJAVEVIŠE OD AUTORA


UN: 1,5 miliona ljudi u Siriji treba pomoć u hrani - Klix.ba\n26.11.2011. u 20:44\n"Povećanje potreba (prehrambenih) navelo je Crveni polumjesec da zatraži dodatnu potporu kako bi se prehranilo 1,5 miliona ljudi", rekla je u saopćenju voditeljica za UN-ove humanitarne operacije Valerie Amos. Crveni polumjesec i druge sirijske organizacije dosad su osiguravali glavninu humanitarne pomoći u zemlji, kojoj režim Bašara el-Asada onemogućava pristup.\nGotovo tri miliona Sirijaca, od 20,5 miliona stanovnika, trpi zbog posljedica silovitog gušenja pobune od marta, napomenula je Amos. "U ovom času UN i njegovi partneri ne mogu tačno procijeniti potrebe stanovništva", kazala je. Amos je usto odbacila zamisao francuskog ministra vanjskih poslova Alaina Juppea o uspostavi humanitarnih koridora ili sigurnosnih humanitarnih zona.\n"U ovom času humanitarne potrebe u Siriji ne opravdavaju uvođenje tih mehanizama. Prije negoli se bude razgovaralo o tim mogućnostima, važno je imati jasnu predodžbu o tačnim potrebama stanovništva i na kojim mjestima", ocijenila je.


Visoka strukovna škola za preduzetništvo, Majke Jevrosime 15, Beograd (Stari Grad) | PlanPlus.rs\nVisoka strukovna škola za preduzetništvo osnovana je 2005. godine i mi smo prva škola ovog obrazovnog profila u zemlji. Saradnja sa privredom i mnogim visokoškolskim ustanovama u zemlji i inostranstvu predstavlja garant kvaliteta i kompetentnosti studija.\nOrganizujemo osnovne studije u trajanju od tri godine i specijalističke studije u trajanju od godinu dana. Zvanje koje studenti dobijaju po završetku školovanja je Strukovni menadžer, odnosno, Strukovni menadžer specijalista. Trudimo se da nastavni proces u školi bude raznovrstan i zanimljiv, te se tako sastoji od predavanja, pitanja i komentara studenata i radionica.\nTokom godina razvili smo praksu gostovanja uglednih ličnosti iz javnog i privatnog sektora u cilju unapređivanja znanja studenata. U saradnji sa srednjim školama, Visoka škola organizuje gostujuća predavanja za učenike četvrtog razreda iz oblasti menadžmenta, marketinga, odnosa s javnošću, menadžmenta ljudskih resursa, deviznog poslovanja, bezbednosti informacija, finansijskog menadžmenta, kao i stručnu praksu iz oblasti računovodstva.\nU toku prve dve godine studija studenti stiču potrebna znanja iz više nastavnih jedinica opšteobrazovnog i stručnog karaktera. U toku treće godine studija predmeti su pretežno stručno-aplikativnog karaktera i omogućavaju studentima sticanje stručnog i praktično upotrebljivog znanja koje će moći da primene u svom budućem radu.\nNaša misija je definisanje i izgradnja temelja za doživotno obrazovanje i permanentan profesionalni razvoj naših studenata.


Oland, Merkel i Putin dogovorili sastanak na marginama G20\nNemačka kancelarka Angela Merkel i predsednici Francuske i Rusije, Fransoa Oland i Vladimir Putin razgovarali su danas o situaciji u Ukrajini i dogovorili sastanak na marginama samita G20 početkom septembra u Kini, saopštio je Kremlj.\nOni su telefonom razgovarali o situaciji u Ukrajini i budućnosti Minskog procesa na osnovu usaglašenih političkih koraka i mera bezbednosti.\n“Troje lidera dogovorila su se da održavaju lični kontakt oko Ukrajine, naročito kako bi održali zajednički sastanak na marginama samita G20 4-5. septembra u Kini”, kaže se u saopštenju Kremlja.\nPutin je, kako prenosi Tas, skrenuo pažnju Olandu i Merkelovoj na grube provokacije Kijeva na Krimu.\nAFP navodi, pozivajući se na saopštenje kancelarije francuskog predsednika da je Oland preneo Putinu zabrinutost zbog porasta tenzija u Ukrajini istakavši da eskalacija nasilja predstavlja rizik po mirovni proces.\n“Predsednik (Oland) je izrazio zabrinutost zbog porasta tenzija prethodnih nedelja i povećanog broja kršenja primirja”, navodi se u saopštenju nakon razgovora troje lidera.\nEvo iznenađenja: Maduro traži sastanak sa Trampom


Početna Proizvodi Dodaci prehrani Vitamini i minerali Vitamin K DEKAVIT D3+K2 CAPS A30\nVitamin K Dodaci prehrani/Vitamini i minerali/Vitamin K Vitamin K\nOPIS PROIZVODA: DEKAVIT D3+K2 CAPS A30\nDeKavit D3+K2 kapsule su namijenjene ženama u razdoblju menopauze, odraslima kao pomoć održavanju zdravih kostiju, osobama koje žele zadržati tjelesnu kondiciju\nVitamin D doprinosi normalnoj apsorpciji i iskorištenju kalcija i fosfora\nVitamin D doprinosi održavanju normalne razine kalcija u krvi\nVitamin D doprinosi održavanju normalne razine kalcija u krvi te sudjeluje u procesu dijeljenja stanica\nDekavit D3+K2 kapsule sadrže menakinon (MK-7), prirodni visoko biološki raspoloživ vitamin K2 koji je dobiven iz soje fermentacijom pomoću Bacillus subtilis natto bakterija\nVitamin K2 u Dekavit K2+D3 kapsulama potječe od soje koja nije genetski modificirana\nKapsula s duo complex formulom može se otvoriti prije primjene\nDuo complex kapsule mogu se progutati cijele ili se otvoriti kako bi se sadržaj izravno unio u usta\nDuo complex formula posebno je osmišljena za vegetarijance i osobe s teškoćama gutanja.\nSredstvo za povećanje volumena: dekstroza, želatina, vitamin K2 (menakinon 7), vitamin D3\n(kolekaciferol), regulator kiselosti: limunska kiselina, tvar protiv zgrudnjavanja: magnezijeve\nsoli masnih kiseline, bojilo: titanijev dioksid, aroma naranče, sladilo: sukraloza.\nProgutajte ili sažvačite jednu (1) kapsulu tijekom ili nakon obroka uz čašu vode\nDržite kapsulu na krajevima i zakrenite kako biste je otvorili\nUnutar originalnog pakiranja nalazi se dozirna žlica\nIzvadite sadržaj na pripremljenu žlicu s malo vode


Posljednje sekunde kobne za Igokeu Udruženje za razvoj sporta BiH\nPREUZMITE: Sport Centar Android aplikacija v3 PREUZMITE: Sport Centar Iphone aplikacija v1.0 Scsport.ba > Regionalne lige > Posljednje sekunde kobne za Igokeu Poraz od Budućnosti\tPosljednje sekunde kobne za Igokeu Autor: Sport Centar Datum: 2016-10-15 22:49:13\nIgokea je večeras na svom terenu u okviru 5. kola ABA lige izgubila od prvoplasirane Budućnosti rezultatom 92:93.\nGosti su puno bolje otvorili sam meč, konstantnu prednost držali su sve do poluvremena. Oni su u prvoj četvrtini imali prednost od tri poena razlike, da bi prednost do poluvremena narasla na sedam. U drugom poluvremenu Igokea je igrala puno bolje i dodala u brzinu više, a posebno su bili dobri u posljednjoj četvrtini kada su najviše nadoknadili prednost gostiju iz Podgorice. Meč je na kraju bio prava drama u kojoj su se bolje snašli igrači Budućnosti i slavili rezultatom 92:93.Najefikasniji u redovima Igokeae bio je Robinson sa 26 poena, dok je Rikić dodao 14. Budućnost je imala čak pet igrača sa učinkom od preko 10 poena, a najefikasniji bili su Šehović sa 18, odnosno Popović i Wiliams sa po 13 poena.Igokea - Budućnost 92:93 (21:24;21:25;21:22;29:22)\nAutor: Sport Centar Datum: 2016-10-15 22:49:13


Nesvakidašnji slučaj u Leskovcu: Majka upala u školu, tukla i povredila šestoro osnovaca - Infobrif\nNesvakidašnji slučaj u Leskovcu: Majka upala u školu, tukla i povredila šestoro osnovaca\nObjavljeno 16.11.2019. u 14:40 poslednja izmena 16.11.2019. u 14:53\nFoto:OŠ "Vuk Stefanović Karadžić" u Leskovcu\nNesvakidašnji slučaj dogodio se juče u Leskovcu, u OŠ „Vuk Stefanović Karadžić“ kada se jedna šestakinja požalila majci da je druge devojčice iz odeljenja maltretiraju, pa su majka i ćerka otišle u školu zajedno, i pretukle navodne nasilnice, sazanje „Blic“ u MUP-u.\nPortparol PU Leskovac Boban Zdravković rekao je za juGmediu da je majka privedena, da se vrše istražne radnje i da će nakon toga slučaj biti predat Osnovnom tužilaštvu u Leskovcu.\nKako „Blic“saznaje, Osnovno javno tužilaštvo u Leskovcu juče je odredilo zadržavanje Lidiji Ž. iz Leskovca.\nPrema saznanjima roditelja, kako prenosi jugMedia, L. Ž. je najpre obavila razgovor sa razrednim starešinom tog odeljenja žaleći se na svu decu u smislu da ona maltretiraju drugaricu iz odeljenja, odnosno, njenu devojčicu. Razredni je pažljivo saslušao majku učenice, obećao da će ispitati situaciju, pa se činilo da će se sve na tome završiti. Međutim nije.\n“Niko nije mogo da pretpostavi da će se ovako nešto desiti jer ni mi, ni bilo koja škola, ne možemo da zabranimo roditeljima da uđu u školu svoje dece. Duboko saosećam sa roditeljima i sa decom koja su pretrpela fizičko i psihičko nasilje. Posebno mi je žao što se sada o našoj školi po drugi put piše o incedentima, mada imamo sjajne rezulatate kao škola. Naša deca osvajaju brojne nagrade na takmičenjima, jedini smo na jugoistoku Srbije koji imamo u sedmom i osmom razredu specijaizovano matematičko odeljenje, odakle izilaze sjajne generacije”, kaže direktor za juGmediu.\n“Duboko sam potresen ovom situacijom za koju nema opravdanja. Naši se nastavnici trude da obrazuju decu na najbolji mogući način, maksimalno se brine o bezbednosti dece, posebno na odmorima gde se više nastavnika angažuje na dežurstvima, jer pored obaveze da našim učenicima pružimo najbolje obrazovanje, mi se trudimo i da ih vaspitavamo i da pružimo svaki vid zaštite. Ali, ako nemamo saradnju i razumevanje roditelja kao u ovom slučaju, onda sve pada u vodu”, zaključuje direktor Predrag Zdravković, koji je funkciju direktora u ”Vuku Karadžića” preuzeo pre godinu dana i uveo mnoge novine.\njuGmedia nije mogla da dođe do druge strane, odnosno, do majke koja je fizički napala drugove i drugarice svoje ćerke, jer je ona privedena u policiju.\nIzvor Blic, jugMedia


TURSKA OSTAJE BEZ DRONOVA? Kanada zabranila izvoz komponenti za "Bajraktara" zbog rata na Kavkazu | Novosti.RS\nTURSKA OSTAJE BEZ DRONOVA? Kanada zabranila izvoz komponenti za "Bajraktara" zbog rata na Kavkazu\n12. 04. 2021. u 22:17\nKANADA je danas zabranila izvoz dronova u Tursku nakon što je zaključila da su ovu opremu koristile azerbejdžanske snage koje se bore protiv Jermenije u regionu Nagorno-Karabaha, izjavio je ministar spoljnih poslova Mark Garno.\nAgencija navodi da je Otava suspendovala dozvole prošlog oktobra kako bi mogla da razmotri tvrdnje da su azerbejdžanski dronovi korišćeni u sukobu bili opremljeni sistemima za snimanje i ciljanje koje je napravila kanadska filijala kompanije "L3Harris Tehnologies".\nRojters prenosi da se povodom odluke Otave ranije danas oglasilo i tursko ministarstvo spoljnih poslova koje je potvrdilo da je Čavušoglu pozvao Kanadu da preispita ograničenja za svoju odbrambenu industriju i da je izrazio zabrinutost zbog stava ove zemlje kada je u pitanju izvoz u Tursku.\nALIJEV POBESNEO ZBOG JERMENSKOG ORUŽJA: "Odakle im "Iskanderi", kako im je to smrtonosno oružje palo u ruke"\n12. 04. 2021. u 22:07\nTURSKA NE ODUSTAJE OD NEOOTOMANSKIH SNOVA: Erdogan potvrdio "vernost" Libiji, Grci protiv sporazuma\n12. 04. 2021. u 21:51\nTurska Bajraktar Kanada Oružje dronovi Mark Garno


Veliki servis | Princip rada delova automobila - polovni delovi\nKategorija: Veliki servis\nVeliki servis (video uputstva)\nPosted on 30/12/2015 18/02/2017 adminLeave a commentPosted in tehnička ispravnost vozila, Veliki servis\nZupčasti kaiš je veoma važan deo automobile koji je zaduzen za skladan rad motora. Njegovim prezubljivanjem ili pucanjem mogu nastati velika ostećenja na motoru automobile (ventili , klipovi …) . Dotrajalost zupčastog kaiša i njegova pouzdanost se ne mogu izmeriti pouzdanim metodama. Iz tog razloga predviđen je period za zamenu zupčastog kaiša i svih delova […]


bluze haljine nakit | Lepota i stil | Lepota i stil ostalo\nKOMADI ODEĆE KOJE MORATI IMATI OVE SEZONE: Privucite pažnju i budite posebne i jedinstvene! 0 Podeli PODELI TWEET POŠALJI E-MAIL\nIzvanredne moderne bluze, haljine i nakit!\nSvaka žena u svom garderoberu mora da ima bar neki komad odeće koji će obožavati, a koji će je u svakoj prilici činiti jedinstvenom. Najtraženije modele za ovu sezonu možete pogledati na samo jednom mestu. Iskoristite popust i zablistajte gde god da krenete!\nPeplum top će svakoj odevnoj kombinaciji dati kosmopolitski i moderan izgled. Takvog je kroja koji naglašava struk i vašu figuru čini ženstvenom. Posebnu notu mu daje široki okovratnik sa zlatnim ukrasom. Možete ga poručiti OVDE po sniženoj ceni od 1.290 rsd ili pozvati 011/4420-502 svakog radnog dana.\nBluza sa kimono rukavima je elegantnog i aktuelnog kroja. Veoma je nežna i prijatna za nošenje, a indigo plava boja je uvek moderna i efektna, tako da će svakom outfitu dati posebnost. OVDE je poručite po ceni od 1.290 rsd ili pozovite 011/4420-502.\nMala crna haljina jednostavno je neophodan komad u svakom ormaru, jer predstavlja onaj komad koji možete uklapati i kombinovati na milion načina, nositi u svim mogućim prilikama i svim godišnjim dobima. Ono što izdvaja ovaj model male crne haljine su naglašena ramena i to je čini veoma zanimljivom kada se nosi samostalno. Možete je naručiti OVDE po ceni od 2.290 rsd ili pozivom na broj 011/4420-502 svakog radnog dana.\nElegantna haljina asimetričnog kroja sa pojasom i reverima na preklop fantastično pristaje svakom obliku tela, dajući atributima na značaju, diskretno prikrivajući nedostatke. U kombinaciji sa najfinijim satenom, naglašava šarm i otmenost, a možete izabrati da li vam više pristaje žuta ili crna. Ovu predivnu elegantnu haljinu možete poručiti OVDE po ceni od 2.290 rsd ili pozvati broj telefona 011/4420-502 svakog radnog dana.\nAsimetrične minđuše Dark Night će vašem izgledu dati posebnost i biti onaj detalj koji će vas razlikovati od drugih. Romantična kombinacija osnove u zlatnoj boji sa kristalnim elementima i diskretnim cirkonima učiniće celokupan izgled jedinstvenim. Poručite ih jednim klikom OVDE po ceni od samo 590 rsd ili pozovite 011/4420-502.\nJoš jedne zanimljive asimetrične minđuše Purple Heaven obogatiće vašu kolekciju nakita. Imaju kristalne elemente i diskretne bisere, a mogu biti i fantastičan poklon dragoj osobi! Naručite ih OVDE ili pozivom na broj telefona 011/4420-502 svakog radnog dana, po sniženoj ceni od samo 590 rsd!\nOnline kupovina Hangar Minđuše Bluza Haljina Haljina na preklop Ljubav i moda Odeća Garderoba Žene Stil Nakit Narukvice Trend


BiH: U poslednja 24 sata preminulo 11 i obolelo 345, cene PCR testova niže - Svet - Dnevni list Danas\nPočetna » Svet » BiH: U poslednja 24 sata preminulo 11 i obolelo 345, cene PCR testova niže\nBiH: U poslednja 24 sata preminulo 11 i obolelo 345, cene PCR testova niže\nU Bosni i Hercegovini je u poslednja 24 sata registrovano je 11 preminulih, a 345 novih slučajeva zaraze korona, u Federaciji BiH zaraženo je 238, a u Republici Srpskoj 107, a cene komercijalnih PCR testova snižene su odlukom Upravnog odbora Zavoda zdravstvenog osiguranja i reosiguranja Federacije BiH.\n0Piše: FoNet 14. avgusta 2020. 13.39 Izmenjeno: 15.25\nSarajevo; Foto: EPA / FEHIM DEMIR\nZavodu za javno zdravstvo Federacije BiH prijavljeno je osam smrtnih ishoda. Preminula su dva muškarca iz Travnika, po jedan iz Sarajeva, Goražda, Živinica, Sapne i Busovače i jedna žena iz Kiseljaka, javlja Kliks.ba\nU protekla 24 sata u FBiH testirana su 1.484 uzorka, od kojih je 238 pozitivno na SARS-CoV-2.\nZaključno sa današnjim danom, u FBiH oporavljeno je 5.698 pacijenata, dok je trenutno aktivno 3.369 slučajeva.\nSa današnjim danom ukupan broj smrtnih ishoda na području Federacije BiH je 243, od toga je 156 osoba muškog i 87 ženskog.\nU poslednja 24 sata u Republici Srpskoj na korona virus je testirano 527 uzoraka, a zaraza je potvrđena kod 107 osoba, rečeno je na konferenciji za medije Instituta za javno zdravstvo RS u Banjaluci. Tri osobe su preminule.\nDо sаdа је u RS pоtvrđеnо 5.974 slučаја korona virusa, а prеminulо је ukupnо 211 оsоbа.\nUkupno se do sаdа оpоrаvilо 3.548 оsоba, tеstirаnо је 56.790 оsоbа, a hospitalizovano 267 pacijenata.\nNiže cene komercijalnih PCR testova\nUpravni odbor Zavoda zdravstvenog osiguranja i reosiguranja Federacije BiH doneo je danas odluku o izmeni cene komercijalnog testiranja na Kovid-19, javlja Klix.ba i dodaje da je nova cena 150 KM, umesto dosadašnjih od 200 do 215 KM.\nOd četvrtka je i u Republici Srpskoj pala cena komercijalnih testova na 150 KM.\nGrađani BiH mogu se testirati na korona virus u nekoliko javnih i privatnih ustanova, ali za prelazak granice priznaje im se samo negativan PCR test iz neke od laboratorija koje su ovlašćene za ova testiranja.\nBosna i Hercegovina, Broj zaraženih, Covid19, Korona virus, PCR testoviSarajevo\nU BiH šest preminulih, 290 novih slučajeva virusa\nBiH: Potvrđeno 299 novih slučajeva korona virusa, petoro umrlo\nBiH: Potvrđeno novih 99 slučajeva virusa korona, devet preminulo


Gekijouban Fate/Kaleid Liner Prisma Illya: Sekka no Chikai – Anime Najave\nPočetna / 2017 / Sezona leto 2017 / Gekijouban Fate/Kaleid Liner Prisma Illya: Sekka no Chikai\nNaziv: Gekijouban Fate/Kaleid Liner Prisma Illya: Sekka no Chikai\nAlternativni naziv: Fate/kaleid liner Prisma☆Illya Movie: Oath Under Snow\nBroj epizoda: –\n“Mislim da ću sada da Vam ispričam priču o sebi i Miju”.\nNastavlja se uništenje svetam a jedina stvar koja može da ga zaustavi je ako Miju žrtvuje Gral. Kada je Ainsvort pitao Ilju, koji nosi titulu spasioca sveta, šta bi pre spasao, svet ili Miju, on je prosto odabrao “oba”.\nU pitanju je film koji predstavlja uvod u seriju Fate/Kaleid Liner Prisma Illya iz 2013. godine. U suštini ovo je samo još jedan od mnogih nastavaka u Fate serijalu. Fanovi koji verno prate ovaj svet će biti srećni. To su verovatno isti oni ljudi koji znaju da je Leoluš živ, tako da ne bih dalje trošio tastaturu na ovaj naslov.\nKategorije: 2017, Film, Sezona leto 2017 Oznake: Akcija, Fantazija, Komedija, Magija\nBudite prvi koji će napisati recenziju “Gekijouban Fate/Kaleid Liner Prisma Illya: Sekka no Chikai” Odustani od odgovora\nLove and Lies (Koi to Uso) Hajimete no Gal


Terazijska terasa – novi gradski trg - Gradjevinarstvo.rs\n09.03.2015. | Politika\nStepenice blagog nagiba po sredini Terazijske terase povezaće ulice Balkansku i Kraljice Natalije. Prednji deo kaskade biće prosečen, a u njemu je predviđena pjaceta sa restoranom i info-pultom. Sa tog nivoa stepenicama će se silaziti u gradski kulturni centar na etaži ispod jednog dela restorana.\nOvo su najvažnije inovacije idejnog rešenja za preuređenje Terazijske terase koje su osmislili arhitekta Branislav Redžić i njegov biro ARCVS. Na jednom od najdragocenijih gradskih javnih prostora sa kojeg još, barem do izgradnje „Beograda na vodi“, puca pogled na sremsku ravnicu, Redžić se iskrcao pre sedam godina. Tada je na konkursu ARCVS podelio prvu nagradu sa arhitektima Dejanom Milanovićem i Grozdanom Šišović.\nAli od 2008. godine na padini na kojoj urbanisti skoro dva veka sučeljavajuideje do danas gotovo ništa nije urađeno. Novi pokušaj obnove terase došao je na red kao deo strategije uređenja Beograda i gradski čelnici su odlučili da aktiviraju Redžićevo rešenje, doduše prilično modifikovano u odnosu na ono od pre sedam godina.\n- Sada smo se fokusirali samo na Terazijsku terasu, koju smo oblikovali kao novi gradski trg. Zamišljena je kao mesto kroz koje građani neće protrčavati nego će tu moći da se druže i uživaju u različitim manifestacijama. Stepenice duge stotinak i široke oko 40 metara biće popločane granitom, a središnjim delom će se prelivati voda. Trg i stepenice zauzimaće trećinu postojećeg parka, a dve trećine biće ozelenjene i pošumljene, sa proplancimana kojima će građani moći da se odmore – kaže Redžić.\n- Ideja nam je bila da podzemni prolaz kod hotela „Balkan“ i „Moskva“ produžimo ispod Terazijske česme i povežemo sa pjacetom i parkom. U taj prostor bi se ponovo uselile radnjice koje su nestale izgradnjom šoping-molova – objašnjava Redžić.\nDa bi se zamisli iz kompjuterske animacije materijalizovale na Terazijskoj terasi, potrebno je oko tri miliona evra. U gradu veruju da će pronaći donatora koji će finansirati taj projekat. Pregovaraju sa potencijalnim investitorima – tvrdi Milutin Folić, gradski urbanista, ali još ne želi da otkriva njihova imena.\n- Nadamo se da će izgradnja početi na jesen – kaže Folić.\nAko se obistini „proročanstvo“ gradskog urbaniste do tada bi trebalo da bude završen glavni projekat za Terazijsku terasu, a Redžić kaže da bi za godinu i po dana taj prostor mogao da bude obučen u novo odelo i osvetljen tako da se vidi i iz Novog Beograda.\nPadina za sučeljavanje ideja\nZa uređenje Terazijske terase, atraktivnog javnog prostora, organizovano je osam konkursa. Nijedno pobedničko rešenje nije realizovano osim projekta sa konkursa iz 1991. godine prema kojem kompanija „Mali kolektiv“ sagradila stambeno-poslovni kompleks u Balkanskoj 2 i izazvala oštre polemike u javnosti. Osnov svih dosadašnjih planova i konkursa predstavlja koncept koji je 1929. godine postavio arhitekta Nikola Dobrović. Prema njegovom projektu Terazijska terasa postala bi plato sa vrtovima, bazenima i fontanama oivičena dvema zgradama u Balkanskoj i Prizrenskoj ulici. Najbliža veza centra grada sa rekom, prema Dobrovićevoj zamisli, bila bi od Ulice kraljice Natalije do Karađorđeve.


28. 03. - 01. 04. 2011.\nPromet od 1.997,75 tona u protekloj nedelji, pravo je osveženje u letargičnoj atmosferi na organizovanom tržištu koje traje od početka 2011. godine. Naime, ovakav promet je za 85,42% veći nego prethodne nedelje, a finansijska vrednost prometa koja je iznosila 46.699.490,00 dinara, u porastu je za 60,91% od upoređujućeg podatka iz prethodne nedelje. Glavni „krivac" za ovakva dešavanja je kukuruz. Naime, u ukupnoj nedeljnoj strukturi prometa kukuruz participira sa čak 90,10%. Pšenicom se nije uopšte trgovalo, pa ovaj podatak najbolje odslikava trenutne tržišne potencijale pojedinih roba u sektoru primarnog agrara.\nTržište kukuruza se definitivno budi. Razloge nalazimo i na strani ponude i na strani tražnje. Naime, lepo vreme ubrzalo je sušenje kukuruza u čardacima i utiče na povećanu ponudu sa jedne strane, dok intenziviranje izvoza povećava pritisak na strani tražnje sa druge strane. Cena kukuruza JUS kvaliteta je u porastu. Prosečna cena trgovanja ovom robom iznosila je 22,30 din/kg (20,65 bez PDV), što je za čitavih 4,55% više od prosečne cene trgovanja u prethodnoj nedelji.\nCene kukuruza na svetskim berzama takođe su u blagom porastu. Podsetimo se samo kratko kako se kreirala cenovna spirala na ovom tržištu: najpre je rast cene hrane podstakao nemire u Tunisu i Egiptu, pa se potom po principu domino efekta kriza prelila i na još neke zemlje Severne Afrike i Bliskog istoka, što je izazvalo naftnu krizu i nagli rast cene ove robe, a što je ubrzalo tražnju za bioetanolom, odnosno kukruzom od koga se taj energent proizvodi, te se tako krug zatvorio i ponovo uticao na rast cene kukuruza. Dodaju li se tome nepredvidivi klimatski poremećaji koji će bitno uticati na ukupne svetske prinose osnovnih poljoprivrednih kultura, ne možemo se oteti utisku da će tržište hrane još dugo biti u fokusu interesovanja svetskog javnog mnenja.\nPšenicom se nije uopšte trgovalo u protekloj nedelji, a konačnim zaokruženjem državnih mera u pogledu spuštanja carina za kvotirani uvoz od 100.000 tona pšenice i odobrenim izvozom za 33.000 tona brašna, stvoriće se uslovi i za nešto intenzivnije trgovanje pšenicom.\nSojom se trgovalo u količini od 125 tona, a cena je na istom nivou kao i prethodne nedelje – 37,48 din/kg (34,70 bez PDV). Konačno je i tržište mineralnih đubriva malo živnulo na „Produktnoj berzi", s obzirom da je trgovano đubrivom NPK u formulaciji 15:15:15 i to po ceni od 34,56 din/kg, odnosno mineralnim đubrivom UREA po ceni od 37,80 din/kg.\nPRODEX je na dan 01.04.2011. dostigao vrednost od 236,70 indeksnih poena i sasvim se približio maksimalnoj istorijskoj vrednosti od 238,71 indeksnih poena iz februara meseca ove godine.


Popboks - SRPSKI FILMOVI U SVETU (2) - Nije novac, već lenjost [s2]\nTema · 17.08.2010. 11:27 · 20\nSRPSKI FILMOVI U SVETU (2)\nNije novac, već lenjost\nProdavci kažu da je jedan od razloga što se ne titluju srpski filmovi cena prevoda i titlovanja\nKao što pokazuje Ognjanovićev slučaj, u nedostatku skrinera, na međunarodnim festivalima može da posluži i zvanično DVD izdanje. Ali, samo oko šestina srpskih filmova na DVD-u, uglavnom novijih, trenutno poseduje engleski titlove.\nIstraživanje BIRN-a, sprovedeno u jednoj od najvećih prodavnica DVD-jeva u Beogradu, pokazuje da je samo 50 od 300 DVD-jeva sa domaćim filmovima imalo prevod na engleski jezik.\n„Stranci su postali veoma zainteresovani za srpske filmove... i dolaze da kupe DVD-jeve, ali ja ne mogu da im pomognem jer većina filmova nema engleske titlove,“ kaže dugogodišnji radnik u prodavnici. „Da imaju titlove, mogao bih da prodam mnogo više nego što ih prodam sada.“\nTuck Vision, najveći domaći filmski distributer, drži prava na DVD izdanja za nove srpske filmove koja uglavnom imaju titlove. U Tucku kažu da titlovanje DVD izdanja uglavnom zavisi od želje i mogućnosti producenata, postojanja stranih distributera i drugih faktora. S druge strane, Delta Video, sudeći po internt katalogu, drži prava na distribuciju više od 180 srpskih filmova, uglavnom starijih. Izdanja su veoma jeftina, po ceni od 1,4 to 2,1 evra, bez bonusa – i većina nema engleske titlove.\nU osiromašenoj Srbiji je razvijena filmska piraterija, a ilegalni DVD-jevi srpskih i stranih filmova lako mogu da se kupe na beogradskim ulicama za manje od 2,5 evra. U takvim okolnostima, jeftini DVD-jevi poput Deltinih vladaju tržištem legalnih izdanja. U Delti nisu želeli da pričaju o titlovima i kažu da je direktor – koji nije bio dostupan – jedini ovlašćen da priča na tu temu. Delta nije jedini domaći video distributer koji ne prevodi stare srpske filmove iz svog kataloga.\nDimedia, koja više ne radi u oblasti DVD izdavaštva, sredinom prošle decenije objavila je seriju DVD-jeva uglavnom međunarodno poznatih balkanskih hitova snimljenih po scenarijima proslavljenog Dušana Kovačevića: Ko to tamo peva (1980) i Maratonci trče počasni krug (1982), oba u režiji Slobodana Šijana, i Balkanski špijun (1984), u režiji samog Kovačevića. Ni ta izdanja nemaju engleske titlove.\nProdavci kažu da je jedan od razloga što se ne titluju srpski filmovi cena prevoda i titlovanja. Ali, Nikola Pantelić, producent privatno finansiranog filma Srpski film, kaže da je pravi razlog za to letargija. „Prevod može da se uradi za 100-150 evra, a titlovanje za 100“, kaže on.\nVladan Šobajić se slaže: „Troškovi prevoda i titlovanja su minimalni. Najteže je naći dobrog prevodioca“, kaže on. „Ne razumem zašto u doba digitalnog formata distributer ili producent ne prevode svoje filmove na engleski. Lenjost i glupost su jedini razlozi koji mi padaju na pamet“, zaključuje.\nU međuvremenu, na festivalu Fantazija u Montrealu, novi talas srpskog filma osvojio je nekoliko nagrada: Život i smrt porno bande (2009) Mladena Đorđevića nagrađen je za najbolji scenario, Čarlston za Ognjenku (2008) Uroša Stojanovića dobio je nagradu Fantastični ekran, Srpski film (2010) Srđana Spasojevića dobio je specijalno priznanje festivalskog žirija u domenu debitantskog filma i glavnu nagradu publike za najbolji film. Animirani film Technotize: Edit i ja (2009) Alekse Gajića takođe je osvojio nagradu publike.\nĐorđević se priseća da se novi japanski horor prvi put predstavio SAD i Kanadi upravo na Fantaziji, što je opet ponukalo Holivud da napravi rimejk filma Krug Nakate Hidea – a obe verzije bile su veliki hitovi. Tu se američkoj publici predstavio i novi talas južnokorejskih filmskih stvaralaca. Ali, Đorđević kaže da su reakcije korejskih i srpskih vlasti veoma različite.\n„Južna Koreja je podržala svoj novi talas; njihova nacionalna kinematografija apsolutno podržava napore njihovih filmskih stvaralaca da se probiju na strana tržišta“, kaže i dodaje da je „u Srbiji sve to potpuno drugačije. Prvo, nemamo dovoljno ovakvih filmova da oformimo novi talas. Dalje, Srbija nema kinematografiju koja bi podržala buduće produkcije i iskoristila uspeh ’Subverzivne Srbije’ na nacionalnom nivou, i, iznad svega, da bi zaradila.“\nSrpski filmovi u svetu (1) - Dragulji srpskog filma izgubljeni u nedostatku prevoda\ndjape (gost) | 17.08.2010. 12.18.55\ngotivan tekst. činjenice, doduše, nisu gotivne... :sss\nnepotista (gost) | 17.08.2010. 13.19.40\nnajteže je naći dobrog prevodioca? naročito kad ga tražiš isključivo među sinovima svojih prijatelja & rođaka\n@nepotista (gost) | 17.08.2010. 13.58.23\nUpravo tako. Prevodilac je jedno od zanimanja poput npr web designera o kom ljudi nemaju pojma a vole da misle da imaju. "Moj mali je bio u Americi godinu dana i radio nesto s kompjuterima, on ce ti napravi sajt na engleskom za 100 evra."\nhejter (gost) | 17.08.2010. 14.44.42\nnetacno. svaki ''zidar-prevodilac'' ce bolje prevesti bilo sta nego kadrovi filoloskog fakulteta u beogradu. jos jedna od institucija koja stancuje izrazito prepotentne, a lose kadrove. mada ipak ne u rangu fdu-a.\n:( (gost) | 17.08.2010. 14.50.29\nU Srbiji Film nije industrija. Na filmu se ne zarađuje dovoljno da bi bio isplativ. Kada se to promeni, prevashodno na našem tržištu (jer se većina filmova umetničkih ambicija proizvode iz festivalskih namena), onda će stvari biti drugačije. Dakle - nikad.\nJovan Ristić (gost) | 17.08.2010. 14.53.46\nRecimo da bi problem pored ostalog mogla da bude i cena prevoda. Filmski prevodioci nemaju svoje udruzenje kao knjizevni prevodioci, sto dalje znaci da cena rada zavisi iskljucivo od distributera odnosno producenta.\nUbogi student FDU (gost) | 17.08.2010. 14.57.39\nEvo, ja bih prevodio i za 50 jura.\nali Jovane, (gost) | 17.08.2010. 15.13.17\ncenu književnog prevoda formira svaka izdavačka kuća u zavisnosti od autora, prevodioca...\nJovan Ristic (gost) | 17.08.2010. 17.54.53\nAli uvek postoji Udruzenje knjizevnih prevodilaca kao makar neka zastita. Filmski prevodioci nemaju ni to.\nJovan Ristic (gost) | 17.08.2010. 18.24.32\nA bre hejteru, stvarno si kralj. Šta su ti bre radili na tom FDU kad ga toliko hejtuješ? :-) FDU je institucija koja se bavi filmom na prilično zastareo način, i zrela je za provetravanje. Ali, to je tema za neki drugi tekst. Što se zidara prevodilaca tiče, ako pod time misliš na amatere, ne sporim da među njima ima i onih koji su daroviti i maštoviti, ali kod ZVANIČNIH prevoda ipak bih UZ SVE TO zahtevao i zanatsku umešnost koja se stiče a) kroz formalno obrazovanje ili b) dugotrajnim boravkom u inostranstvu ili c) dugogodišnjim prevođenjem, gde se kvalitet izgradio kroz kvantitet. Previše sam pročitao loših amaterskih prevoda da bih mogao da se složim sa tobom. Jedno vreme sam iz dokolice prepravljao postojeće DiVX titlove, iznerviran "kvalitetom" onog što sam nalazio na netu. Nemojmo generalizovati: formalno znanje je ipak formalno znanje, šta god ti mislio o našim akademskim institucijama. Svuda ima onih kojima ni najbolja fakultetska poduka ne bi pomogla, a kojima zamišljaju da su sa diplomom dobili krunu na glavi. To nije obavezno rezultat kalupljenja. Ima nečeg i u ličnosti. Dajmo malo konstruktivniju priču.\nkibuki (gost) | 17.08.2010. 19.20.49\nZnate šta, kakvi su nam prevodioci, možda je i bolje. U Srbiji svaka šuša misli da zna engleski. Pogledajte samo nakaradne prevode na srpski u domaćem izdavaštvu. Konkretan primer, nasumično izabran iz knjige prepune sličnih bisera: "U svojim poslednjim godinama, Van Gog se vratio pejzažima njegovog detinjstva kroz slikanje." Više liči na delo BabelFish-a nego živog čoveka, je l' da? Pa barem da se ne brukamo pred strancima očajnim titlovima na inače kvalitetnim filmovima.\nU pravu si kibuki (gost) | 17.08.2010. 22.46.15\nPopbokse gasi temu\nlajlak (gost) | 18.08.2010. 08.13.54\npo pravilu, na ciljni jezik (u ovom slučaju engeski) treba da prevodi neko kome je taj jezik maternji. dakle, ni priučeni prevodioci titlova i priručnika, ni kadrovi sa grupe 19 na filološkom.\nnepotista (gost) | 18.08.2010. 10.54.03\nApsurdno je što se prevodilački angažmani dodeljuju tako što o stručnosti nekog ko zna malo engleskog odlučuje neko ko zna još manje. Baš me interesuje šta bi se desilo kad bi neko dobio posao samo na osnovu sopstvene izjave da je npr. pulmolog ili građevinski inženjer...\n@lajlak (gost) | 18.08.2010. 12.01.14\nanglistika na Filološkom je prilično velika grupa. Zato su generalizacije tipa "kadrovi grupe br. 19" besmislica jer tu ima treš studenata, prosečnih studenata, ali svakako ima i talentovanih\nlajlak (gost) | 18.08.2010. 13.24.03\nkadrovi grupe 19 bilo je samo nadovezivanje na komentar osobe sa nikom "hejter". inače se slažemo, naravno.\nsrle (gost) | 19.08.2010. 11.55.06\nIma kod nas kvalitetnih prevodioca. Ljudi da li ste gledali Mućke ili Simpsonove kako su dobro prevedeni. U našoj zemlji uvek može da se nešto uradi milion puta bolje nego što je odrađeno. Zapravo, tu je i problem, stvari se "odrađuju".\nhejter @*lilac* (gost) | 20.08.2010. 10.34.13\nmedjutim (gost) | 21.08.2010. 10.05.49\n@kibuki primer koji si naveo je pre svga nepoznavanje srpskog jezika, ne engleskog..\nS. (gost) | 22.08.2010. 16.24.48\nU prevodilačkoj sferi već godinama vlada teror ljudi koji od potrebnih kvaliteta imaju samo diplomu. Red je progovoriti i o tome...


Savet i Zakon o radiodifuziji | NDNV\nSavet i Zakon o radiodifuziji\nSavet Republičke radiodifuzne agencije pozdravio je vladin Predlog izmena Zakona o radiofuziji i ocenio da je to R…\nSavet Republičke radiodifuzne agencije pozdravio je vladin Predlog izmena Zakona o radiofuziji i ocenio da je to “jedini pravno mogući izlaz” iz situacije u kojoj se ta institucija nalazi. Savet je zaključio na sednici da bi, posle deblokade rada agencije, trebalo pristupiti temeljnoj reviziji Zakona o radiodifuziji i otkloniti sve prekoračene i nerealne rokove, nesprovodive i, kako je navedeno u saopštenju, ideološke i kontradiktorne odredbe, kao i rešenja koja otvaraju mogućnost nove blokade rada Agencije ili monopolizacije nacionalnog radiodifuznog prostora.\nSavet je ocenio da bi u vladin predlog izmena Zakona o radiodifuziji trebalo ugraditi i nekoliko tehničkih izmena u vezi sa procedurom izbora članova Saveta, navodeći da bi time bile izbegnute potencijalno opasne nejasnoće iz sadašnjeg teksta zakona. Prema mišljenju Saveta, koji je ocenio da je blokada njegovog rada proistekla iz “neprincipijelnog lobiranja interesnih grupa na domaćem i međunarodnom planu”, u Zakon o radiodifuziji potrebno je ugraditi i deo posvećen javnosti finansiranja radio i TV stanica. Takođe, Savet se založio za povećanje sadašnjih simboličnih kazni za radio pirateriju kako bi delovale kao “stvarna prevencija, a ne kao ohrabrenje za stvaranje haosa u etru”.\nPosebnu pažnju trebalo bi posvetiti pitanju finansiranja ustanova budućeg javnog radiodifuznog servisa, ocenio je Savet.


Uskoro table sa obilježjima "Park prirode Una" | Info | Politika\nUskoro table sa obilježjima "Park prirode Una" 0 Podijeli Podijeli na facebook Podijeli na twitter Podijeli na viber Pošalji na mail\n25.03.2019. / 15:34\nU narednih mjesec dana na području opština kojima u Republici Srpskoj protiče rijeka Una do ušća u Savu biće postavljene table sa obilježjima "Park prirode Una"\nOvo je zaključeno danas na sastanku u Novom Gradu predstavnika ove i opština Krupa na Uni, Kostajnica i Kozarska Dubica.\nNačelnik Odjeljenja za zaštitu prirodnog nasljeđa u Republičkom zavodu za zaštitu kulturno-istorijskog i prirodnog nasljeđa Dragan Kovačević rekao je da je u toku izrada studije zaštite.\n"U periodu od kada je proglašena prethodna zaštita područja rijeke Une uradili smo neophodna istraživanja na terenu. Potreban je još jedan do dva izlaska na teren. Imamo dovoljno podataka da ovaj posao uradimo za dva-tri mjeseca", naveo je Kovačević.\nPrema njegovim riječima, kada bude završena studija zaštite biće proslijeđena resornom ministarstvu, koje će dokument staviti na javni uvid i, ukoliko bude opravdanih primjedbi, uslijediće korekcija, a nakon toga procedura usvajanja odluke o uspostavljanju trajne zaštite.\nZamjenik načelnik opštine Novi Grad Bojan Lukač rekao je da, osim postavljanja tabli, u narednim danima opštine treba da dostave Zavodu za zaštitu kulturno- istorijskog nasljeđa neophodne podatke da bi proces bio što uspješnije okončan.\nPrethodna zaštita rijeke Une proglašena je aktom Vlade Republike Srpske 29. aprila prošle godine.\nOvim aktom je upravljanje Parkom povjereno opštinama Krupa na Uni, Novi Grad, Kostajnica i Kozarska Dubica koje tokom dvije godine, koliko traje privremena zaštita, imaju zadatak da obezbijede sprovođenje propisanih režima zaštite i očuvanje prirodnog dobra.\nMinistarstvo za prostorno uređenje, građevinarstvo i ekologiju Republike Srpske pokrenulo je postupak za proglašavanje prethodne zaštite područja rijeke Une, uzimajući u obzir činjenice da postoji opasnost da će područje rijeke Une biti ozbiljno ugroženo u slučaju izgradnje odlagališta radioaktivnog i istrošenog nuklearnog goriva na lokaciji Trgovska gora u Hrvatskoj.\nNa zahtjev ovog ministarstva, Republički zavod za zaštitu kulturno-istorijskog i prirodnog nasljeđa sačinio je stručno mišljenje na prethodnu zaštitu rijeke Une, a u toku je izrada studije zaštite.\nUna trgovinska gora nuklearni otpad krupa na uni Kostajnica Novi Grad priroda park


Europska prijestolnica kulture potiče bioraznolikost sadnjom 50 tisuća lukovica nizozemskog cvijeća – Grad Rijeka\nU sklopu programa Zeleni val Europske prijestolnice kulture, Komunalno društvo Čistoća i nizozemska tvrtka JUB Holland posadili su 50 tisuća cvjetnih lukovica na dvije zelene površine u Rijeci, u Parku Nikole Hosta i u Parku Mlaka.\nVećina lukovica posađena je jučer na 500 četvornih metara, a preostali, manji dio u prosincu će saditi zainteresirani građani uz pomoć djelatnika KD Čistoća.\n„Posađena je mješavina od 30 različitih vrsta cvjetnih lukovica koje cvjetaju u različito vrijeme. U mješavini se nalaze lukovice tulipana, narcisa, ukrasnog luka i ljiljana, a prve ćemo cvjetove vidjeti već u travnju 2020. godine“, objašnjava Jos Beelen, zastupnik prodaje lukovica za centralnu Europu i Francusku iz tvrtke JUB Holland.\nPosađene lukovice različitom će dinamikom rasti od proljeća do ljeta, odnosno sve do ljetne košnje, a lukovice bi trebale cvjetati narednih 15 godina.\n„Osim što cvijeće ima funkciju uljepšavanja grada, ova je sadnja važna jer potiče bioraznolikost i izvrstan je cvjetni materijal za pčele samice, leptire, bumbare i ostale kukce oprašivače. Ono što je također zanimljivo kod ove sadnje jest što se radila strojem koji se po prvi put upotrijebio u Hrvatskoj, a specifičan je jer lukovice ubacuje pod travnjak kojeg pritom ne oštećuje. Ovaj stroj se koristi u situacijama kada se želi postići dugotrajnost i održivost kako bi se izbjegla sadnja lukovica svake godine“, objasnila je projektantica zelenih površina iz KD Čistoća, Bia Gec.


ZAPAD ŠOKIRAN: Asadova armija pred vojnim aerodromom Tabaka do kojeg su Ameri hteli prvi da stignu.. | Web-Tribune.com\nHome / U FOKUSU / ZAPAD ŠOKIRAN: Asadova armija pred vojnim aerodromom Tabaka do kojeg su Ameri hteli prvi da stignu.. (VIDEO)\nZAPAD ŠOKIRAN: Asadova armija pred vojnim aerodromom Tabaka do kojeg su Ameri hteli prvi da stignu.. (VIDEO)\n17. februara 2016.\tU FOKUSU 2 Comments\nCNN je šokirao Amerikance količinom rukog naoružanja kojim raspolažu jedinice sirijske armiije koje napreduju prema gradu Raka, sedištu istoimene sirijske provincije koji je Islamska država proglasila za „privremenu prstoncu Kalifata“.\nNovinari američke televizije snimili su reportažu o Asadovoj armiji na istoku Sirije i ukazali svojim gledaocima da na snimljenim kadrovima gledaju ruske tenkove T-90, višecevne raketne bacače „Grad“, oklopne transportere-82A, haubice MSTA-B od 152-mm, artiljerijske tegljače KAMAZ 63501, borb ene mašine pešadije BMP-1, avione Su-34, transportno-jurišne helikoptere Mi-8 ATMŠ i borbene Mi-24.\nCNN je najviše snimao kod naselja Atreja koje se nalazi na putu za Raku.\nAmerička televizija je podvukla da je to trenutno najvažnija ofanzivna operacija Asadove armije i da je njen trenutni cilj da pre Amerikanaca stigne do vojnog aerodroma Tabaka koji od avgusta 2014-te drže snage Islamske države.\nCNN je objavio da sirijska armija ima nameru da taj aerodrom preuzme već za koji dan jer je od njega udaljena samo 35 kilometara. Još je ukazao da je juče preuzela kontrolu nad visom Tal-Masbah koji je bio jedno od poslednjih uporišta Islamske države duž puta Salamija-Raka.\nAsadova armija, inače, napreduje i na drugim frontovima. Jer, preuzela je kontrolu nad strateški važnom termocentralom pored Alepa koja taj grad snabdeva i strujom i toplotnom energijom. U munjevitoj akciji u kojoj je likvidirano nekoliko desetina terorista.\nPrevious MOJSILOVIĆ KRITIKUJE VUČIĆA: Nema tih para i investicija zbog kojih ću da prećutim NATO bombardovanje i osiromašeni uranijum!\nNext KRAJIŠNIK UPOZORAVA: Situacija u BiH liči na dramatične trenutke iz skorije prošlosti!


“Klimatski park” u Kopenhagenu čuva grad od poplava | Energetski portal Srbije\n06.10. 2020 Vesti | Svet | Klimatske promene\nKopenhagen je obalski grad koji je često na udaru oluja, a poslednjih godina, kao posledica klimatskih promena, iznenadne vremenske nepogode, koje su praćene velikim količinama padavina, postale su učestale i izazivaju velike poplave.\nVeliki “klimatski park” u ovom gradu dizajniran je tako da tokom iznenadnih vremenskih nepogoda, može da skladišti preko 22 miliona litara vode i da na taj način spreči poplave na ulicama i preopterećene kanalizacione mreže.\nPark je izgrađen 1920-ih u siromašnom delu grada, a redizajniran je tako da u rezeorvarima može da skladišti velike količine vode. Kako se nalazi na nizbrdici, odlučeno je da se naprave nasipi sa tri strane parka, koji služe kao zidovi bazena. Četvrta strana se nalazi na najvišem delu i ona je ostala otvorena kako bi na tom mestu voda mogla da prodire u park i da se tu zadržava.\nNa nasip su postavljene kapije koje tokom lepog vremena služe kao ulaz u park, a automatski se zatvaraju u slučaju velike oluje. Delovi parka, kao što su tereni za golf i hokej, ružičnjaci, ukopani su nekoliko metara i oni mogu da služe kao rezeorvari za vodu.\nSistem je napravljen tako da tokom oluje voda teče u podzemni rezeorvar u parku, tu se skladišti, a kasnije pomoću nje će raditi fontane, a u slučaju suše, prostor može da se navodnjava. U slučaju obilnijih padavina, kada se rezeorvari napune, voda dalje ispunjava terene za hokej i golf, ružičnjake.\nOnog trenutka kada je kanalizacioni sistem spreman da primi više vode, kapije nasipa se otvaraju i voda polako ističe.\nKako se ovaj sistem pokazao kao veoma efikasan, Kopenhagen planira još 300 sličnih projekata. Tako i drugi gradovi razmatraju uvođenje sličnog sistema, recimo Roterdam ima javni trg koji u sušnim danima služi kao košarkaško igralište, a u kišnim danima postaje bazen za akumuliranje vode.\nKada u gradovima nema površina koje bi mogle da se “pretvore” u rezeorvare za vodu, dobro rešenje su protivpoplavne barijere. Nedavno su u Veneciji, po prvi put, podignute barijere koje su zaštitile grad od poplava. Mreža od 78 jarko žutih barijera čuva ulaz u venecijansku lagunu. Projekat odbrane protiv poplava, MOSE, trebalo bi da zaštiti Veneciju od plima visokih do tri metra.


Иво Јосиповић оснива нову странку\nU Zagrebu je danas počela osnivačka skupština nove političke stranke „Naprijed Hrvatska – progresivni savez“, čiji je jedan od osnivača bivši hrvatski predsednik Ivo Josipović, prenose hrvatski mediji.\n„Naša je dužnost da pobedimo bedu, naša je dužnost da ne dopustimo da se ustavni poredak ruši na ulici, naša je dužnost da osiguramo mir i red i stabilnost, naša je dužnost da se ljudi ne boje da prođu ulicom, da im ne eksplodira flaša plina, naša dužnost je da se borimo da uistinu svaka osoba bude osoba digniteta, poštovanja i uspeha“, rekao je Josipović na osnivačkoj sednici stranke.\nOn je dodao da je „vreme da se prestane baviti ustašama i partizanima, da se (prestane) pitati ko je gde bio 1941, 1971. i 1991. Pitajmo se gde ćemo biti 2021“, rekao je Josipović.\n„Ono što je ključno je promena odnosa prema investicijama i privredi, ali i odnos rada i kapitala. Danas, posebno u privatnom sektoru, su radnici prilično na vetrometini, nezaštićeni“, objasnio je Josipović.\nJosipović je najavio da će „Naprijed Hrvatska“ biti stranka levog centra, više leva od SDP, a sarađivaće sa onima koji prihvate njihovu platformu.


Meteoalarm još danas, a potom stiže veliko osvježenje @ InfoBijeljina \nMeteoalarm još danas, a potom stiže veliko osvježenje\nHidrometeorološki zavod objavio je narandžasti meteoalarm za cijelu Bosnu i Hercegovinu, a kako navode u saopštenju, vremenska pojava zbog koje se izdaje upozorenje odnosi se na visoke dnevne tempertaure vazduha i vrlo visoke vrijednosti UV indeksa.\nVremenski interval i datum za koje se izdaje upozorenje je od subote do danas, a potom prema prognozama meteorologa, u Bosnu i Hercegovinu stiže veliko osvježenje.\nNaime, kako piše u prognozi hidrometeorološkog zavoda temperature vazduha u srijedu dosezaće maksimalnih 24 stepena u Bosni i 30 u Hercegovini, a u velikom dijelu države očekuje se i kiša.\nU srijedu, dakle, u Bosni oblačno. U Hercegovini nakon sunčanog jutra naoblačenje. Kiša, pljuskovi i grmljavina će se pomjerati od jutarnjih sati sa zapada prema jugu i istoku zemlje do sredine dana. Vjetar slab do umjerene jačine sjevernog i sjeverozapadnog smjera.\nNajniža jutarnja temperatura vazduha u Bosni većinom između 15 i 19°C, a u Hercegovini od 20 do 26°C. Najviša dnevna temperatura zraka u Bosni uglavnom između 19 i 24°C, a u Hercegovini od 25 do 30°C.\nI u nastavku sedmice temperature vaduha kretaće se između 25 i 30 stepeni Celzijusa. Padavine za četvrtak i petak - nisu najavljene.\nPlanirali haos za katolički Božić u Beču?\nTradicija duga 140 godina: Kako je selo u Italiji postalo poznato po ružnim ljudima\nDoktori na oprezu zbog kazni: Tri puta mjere, pa onda izdaju recept za lijek\nPored punih čekaonica pacijenata i punih ruku posla, doktori porodične medicine ...\nPrvi put direktni voz Beograd-Zvornik\nDanas suvo i toplo za ovo doba godine\nPoledica u višim predjelima, vozači oprez\nBiH u rangu sa Afrikom po broju oboljelih od morbila


Gradonačelnik čestitao učenicima početak nove školske godine | Grad Zvornik\n» Gradonačelnik čestitao učenicima početak nove školske godine\nGradonačelnik Zvornika Zoran Stevanović čestitao je danas svim zvorničkim učenicima početak nove školske godine, a po tradiciji, prvacima je dao i prigodne poklone sa željom da im ovaj prvi dan i po tome ostane u lijepom sjećanju.\n„Ovo je 14 generacija prvačića koju dočekujem, a ova je specifična jer polaze u školu u vrlo neobičnim okolnostima koje su iznuđene pandemijom virusa korona. Zahvalan sam rukovodstvima svih naših škola koja su zajedno sa nama uspjela iznaći rješenja da se ispoštuju preporučene mjere Instituta za javno zdravstvo i Ministarstva prosvjete – rekao je prilikom posjete prvacima u OŠ „Sveti Sava“ gradonačelnik koji smatra da su se mališani uželjeli škole i da neće biti problema ni kada je primjena mjera u pitanju.\nOn je istakao da na području grada Zvornika ima skoro 5.500 učenika u osnovnim i srednjim školama, te da se radi na usaglašavanju prvoza učenika putnika sa školskim smjenama kojih sada ima i po četiri.\nGradonačelnik je i u ovoj, kao i u OŠ „Desanka Maksimović“ Čelopek koju je danas posjetio, poručio učenicima da poštuju mjere i čuvaju sebe i svoje drugare. On im je poželio da vole svoju školu, da uče i slušaju učitelje, da se lijepo druže i da izrastu u dobre ljude.\nDirektor zvorničke osnovne škola Goran Ivanović naglasio je da su spremno dočekali novu školsku godinu uz poštovanje svih mjera nadležnih institucija. U prvi razred u OŠ „Sveti Sava“ upisano je 127 učenika u centralnoj školi i 10 u područnim odjeljenjima. Ova škola broji ukupno 1.456 đaka.\nDirektor OŠ „Desanka Maksimović“ Čelopek Sanja Tanacković rekla je da se nastava odvija u šest školskih objekata od kojih svaki ima svoj ritam, tako da se u centralnoj školi u Čelopeku i područnom odjeljenju u Karakaju nastava izvodi u četiri smjene, u područnim odjeljenjima Ceru, Petkovcima i Oraovcu u dvije smjene i u odjeljenju u Križevićima u tri smjene. I u ovoj školi koju pohađa preko 1.160 učenika od kojih su 98 prvaci sprovedene su sve preporuke i mjere nadležnih institucija.


Golman Luković u društvu Davenporta\nU celodnevnom performansu organizovanom na centralnom gradskom šetalištu povodom Evropske nedelje akcije borbe protiv rasizma i diskriminacije čiji je pokrovitelj Savet Evrope, prisutnima su se obratili Majkl Davenport, šef delegacije Evropske unije u Srbiji, Vanja Udovičić, ministar omladine i sporta, kao i Branko Ružić, ministar bez portfelja u tehničkoj Vladi Srbije i Nenad Borovčanin, državni sekretar za omladinu.\nReprezentativci Srbije u hokeju na ledu koji se pripremaju za Svetsko prvenstvo u Beogradu podržali su pomenutu akciju, a pred prisutnima u Knez Mihailovoj ulici, ispred nacionalnog tima Srbije, govorio je golman Milan Luković, navodeći podatak da je „po istraživanjima više od 30% mladih bilo direktno izloženo govoru mržnje u sajber prostoru i pozvao sve da se pridruže kampanji za borbu protiv govora mržnje i podrže ovu zajedničku borbu“.\nIstraživanja govore da je čak 98% mladih ljudi koristi internet na dnevnom nivou, a svaka peta osoba nakon virtuelne komunikacije pristaje na sastanak u realnom svetu sa nepoznatom osobom.\nEvropska nedelja akcije protiv rasizma i diskriminacije obeležava se od 21. do 28. marta pod pokroviteljstvom Saveta Evrope, a Akcija „Imam srce, ne mrzim!“ deo je Kampanje za borbu protiv govora mržnje koju zajednički vode Ministarstvo omladine i sporta i Nacionalni komitet za borbu protiv govora mržnje.\nSvetsko prvenstvo u hokeju na ledu za seniore Divizije II, Grupa A održaće se od 9. do 15. aprila 2014. godine u Beogradu, na klizalištu ledene dvorane „Pionir“.


Mihajlovićеva: Hvala Zvеzdi na hеrojskoj pobеdi, vidimo sе i protiv Parižana | KTRR\nMihajlovićеva: Hvala Zvеzdi na hеrojskoj pobеdi, vidimo sе i protiv Parižana\nObjavljeno 07/11/2018 - 11:03\nPotprеdsеdnica Vladе i prеdsеdnica Koordinacionog tеla za rodnu ravnopravnostprof. dr Zorana Mihajlović čеstitala jе fudbalskom klubu Crvеna zvеzda na pobеdikoju su ostvarili vеčеras protiv Livеrpula u utakmici Ligе šampiona.\n“Hvala Zvеzdi na hеrojskoj i istorijskoj pobеdi! Žеlim da i u borbi protiv nasiljanad žеnama, u koju smo zajеdno krеnuli, budеmo šampioni. Vidimo sе i protivParižana!”, izjavila jе Mihajlovićеva.\nPotprеdsеdnica Vladе zahvalila sе još jеdnom Crvеnoj zvеzdi što su podržaliakciju Koordinacionog tеla za rodnu ravnopravnost protiv nasilja nad žеnama.\n“Hvala Crvеnoj zvеzdi što sе uključila u borbu protiv nasilja nad žеnama. Ponosnasam što smo iz Bеograda, iz Srbijе, sa stadiona “Rajko Mitić” poslali još jеdnom usvеt poruku da jе nasiljе nad žеnama nеdopustivo. Pozivam i svе ostalе sportskеklubovе da sе uključе, jеr ovo jе globalni društvеni problеm protiv koga moramo da sеborimo zajеdno”, rеkla jе ona.\nKoordinaciono tеlo i Crvеna zvеzda nastavili su zajеdničku akciju u borbi protivnasilja nad žеnama, započеtu prošlе godinе na utakmici Ligе Evropе, pa jе i ovaj put, protiv Livеrpula, na istočnoj tribini stadiona postavljеn transparеnt na еnglеskomjеziku “Stop nasilju nad žеnama”, dug 17 mеtara.


KORONA VIRUS JOŠ TINJA U KRALJEVU: Pozitivna dva uzorka\n29. 06. 2021. u 16:46\nPOSLE tri dana zatišja, od ukupno 154 testiranih uzorka nazofaringealnog brisa sa teritorije Kraljeva, dva su pozitivna na kovid-19, saopštila je Gradska uprava prema podacima ovdašnjeg Zavoda za javno zdravlje.\nOd izbijanja epidemije, u Kraljevu je zvanično potvrđeno ukupno 19.204 obolelih od kovida-19, a punih mesec dana nije registrovan nijedan smrtni slučaj od posledica korone.\nMIRAN VIKEND U KRALJEVU: Treći dan bez novozaraženih\n29. 06. 2021. u 15:00\nDOKTOR ŠEKLER PORUČIO: Dok mi sedimo u klimatizovanim prostorijama, neko oblači skafander i na 39 stepeni i ulazi u crvenu zonu\nkoronavirus korona Korona u Kraljevu korona vesti Kraljevo vesti


Udaja – šta znači sanjati udaju | Sanovnik sanjarica\nUkoliko ste sanjali udaju, simbolika takvog sna se razlikuje u zavisnosti od toga da li ste sanjali svoju ili tuđu udaju, kao i od toga da li ste sanjali udaju za svog trenutnog partnera, za bivšeg partnera ili za nepoznatog muškarca.\nDakle, ukoliko ste sanjali udaju, prisetite se što detaljnije i bolje detalja svog sna i u nastavku teksta pročitajte njegovo značenje.\nSanjati udaju za trenutnog partnera:\nUkoliko ste sanjali da se udajete za svog trenutnog partnera, to znači da će vas na javi spojiti izuzetno lepi i novi događaji koji će učvrstiti vašu vezu. Možda ćete se i zaista odlučiti za brak ili ćete postati sigurniji u svoja i partnerova osećanja.\nAko ste sanjali da se udajete za svog bivšeg partnera, to znači da na javi niste emotivno ostvareni. Nedostaje vam pažnja i figura muškarca koji je u vas zaljubljen.\nTakođe, ovakav san može biti i refleksija vaše podsvesne potrebe da se pomirite sa bivšim partnerom, ali i refleksija vaših porušenih očekivanja koja ste imali u vezi sa njim.\nUkoliko ste sanjali da se udajete za nepoznatog muškarca, to znači da ćete na javi biti suočeni sa manjim neprijatnostima ili problemima. Nešto neće krenuti po unapred osmišljenom planu ili očekivanju.\nAko ste sanjali tuđu udaju, to žnači da će vam na javi neko pokloniti svoju pažnju ili će se zaljubiti u vas.\nVrlo je verovatno i da ćete započeti novu emotivnu vezu ili da ćete učvrstiti vezu u kojoj ste trenutno.\nSanjati tuđu udaju na kojoj prisustvujete zajedno sa svojim trenutnim partnerom:\nUkoliko ste u snu prisustvovali tuđoj udaji i pored vas je bio i vaš trenutni partner, to znači da vas na javi sa njim očekuje verbalni sukob ili da će se vaš odnos i komunikacija pogoršati.


Mađari pobedili Italijane, Crnogorci savladali Grčku posle velike borbe - Vaterpolo vesti\nPočetna » Nacionalna selekcija » Mađari pobedili Italijane, Crnogorci savladali Grčku posle velike borbe\nMađari pobedili Italijane, Crnogorci savladali Grčku posle velike borbe\nU mečevima drugog kola Svetske lige viđeno je dosta uzbuđenja, Mađarska je na svom bazenu pobedila Italiju sa 6:5 u tvrdoj i neizvesnoj utakmici, dok su u istoj grupi Rumuni uspeli da vrate dva boda iz Kirišija u Rusiji gde su savladali domaćine posle izvođenja peteraca. U Grupi A Crna Gora je posle trijumfa u Zagrebu na svom bazenu u Budvi potvrdila važan trijumf od pre tri dana i pobedom protiv Grčke od 11:9 sakupila šest bodova, dok je vladajući šampion Hrvatska lako u gostima nadigrala Tursku sa 17:3 i skupila prve poene.\nPored duela Srbije i Španije, meč dana igrao se u Mađarskoj gde je domaćin ugostio svetske prvake Italijane koji su dobro počeli i preko Valerija Rica i Valentina Gala došli do 2:0. Najiskusniji u podmlađenom timu Mađarske Deneš Varga vratio je utakmicu u egal sa dva pogotka, a prva četrvtina završena rezultatom 3:3 nagoveštavala je efikasan meč.\nIpak, u sledeća tri perioda viđeno je manje golova nego u prvih osam minuta a u fizičkom duelu kojim su dominirale snažne odbrane na kraju su se bolje snašli domaćini. Italija je uspela da izjednači tokom treće četvrtine na 4:4, ali su Mađari ponovo podigli na dva razlike preko Norberta Hošnjianskog i Danijela Varge da bi Galo svojim trećim golom na maču ublažio poraz. Levoruki igrač Posilipa bio je i najbolji strelac na meču, a dva gola za Mađare dao je Deneš Varga.\n(Foto: Henk Swinkels) Ni tri gola Valentina Gala nisu bila dovoljna da Italijani izbegnu poraz\nU drugom duelu Grupe C Rusija i Rumunija odigrale su nerešeno 10:10, i osvojile po bod, a dodatni poen odneli su gosti posle boljeg izvođenja peteraca. Iako je prvi promašaj sa pet metara napravio u trećoj seriji Rumun Nikolae Diakonu odmah su mu se revanširali Vjačeslav Žitnik i Viktor Višnjakov pa je Tiberu Negrean pogodio odlučujući udarac za dodatni bod.\nMađarska je posle dve utakmice prva na tabeli sa maksimalnih 6 bodova, Italijani su ostali na 3, Rumunija ima 2, a Rusija 1 bod.\nU Grupi A Crna Gora je imala dosta problema da u Budvi savlada Grčku. Iako su odlično otvorili meč sa dva gola Aleksandra Ivovića, Grci su napšravili seriju od 4:0 i stigli u vođstvo. U vrlo neizvesnom duelu rezultat je čak sedam puta bi izjednačen, a ponovo je fenomenalni Ivović u ključnim trenucima pogodio treći put za 10:9 u korist domaćina. U poslednjim minutioma bilo je puno uzbuđenja, ali je tačku na utakmicu stavio Darko Brguljan za konačnih 11:9.\nHrvatska je posle startnog popraza lako savladal Tursku sa 17:3, i sada ima tri boda. Olimpijskim šampionima trebaće savršen učinak u narednim mečevima kako bi došli u situaciju da brane trofej osvojen prošle godine u Kazahstanu.\nPrvoplasirani tim iz svake grupe plasiraće se na završni turnir Svetske lige. Naredni mečevi igraju se krajem januara i početkom februara 2013.\nRezultati 2. kola Svetske lige:\nCrna Gora – Grčka 11:9 (2:4, 4:1, 3:3, 2:1)\nTurska – Hrvatska 3:17 (1:3, 1:3, 1:6, 0:5)\nTabela: Crna Gora 6, Grčka 3, Hrvatska 3, Turska 0.\nSrbija – Španija 10:8 (3:1, 3:2, 3:3, 1:2), Nemačka je bila slobodna\nTabela: Srbija 6, Španija 0(1), Nemačka 0 (1)\nMađarska – Italija 6:5 (3:3, 1:0, 2:1, 0:1)\nRusija – Rumunija 13:14 (5:4, 1:2, 2:2, 2:1, petercima 3:4)\nTabela: Mađarska 6, Italija 3, Rumunija 2, Rusija 1.


LEK KOJI SE KORISTI VIŠE OD 2.000 GODINA! Ovo povrće tera sedam zdravstvenih tegoba kao od šale! - Informer\nMiss.24.sata.hr | 08. 11. 2019.\nCvekla je narodni, prirodni antianemik, antibakterik, antikarcinom, antipiretik, antioksidant, antisklerotik, detoksikant, diuretik, remineralizant\nKONZUMIRANJE ALKOHOLA MOŽE POKRENUTI NAPAD PANIKE! Anksioznost, promene raspoloženja i osetljivost samo su neki od simptoma\nCvekla Prirodni lek Zdravlje Povrće organizam zdravo i prirodno stari lek


Nema više Maradone - Pecina posla\nNema više Maradone\nDijego Armando Maradona, najbolji argentinski i jedan od najboljih fudbalera svih vremena, je preminuo, javio je najveći argentinski medij „Klarin“. Maradona je pre dve sedmice podvrgnut operaciji subduralnog hematoma na mozgu, nakon što je hospitalizovan zbog anemije i dehidracije. Lekari su intervenciju izveli i najavili da sledi period oporavka.\nNažalost, situacija se, očigledno, naglo pogoršala jer, kako javljaju lokalni mediji – Maradona je izgleda doživeo srčani udar, a brza intervencija lekara nije bila uspešna. Kako javlja „Klarin“, čuveni fudbaler je pao u sredu ujutru po lokalnom vremenu u svojoj kući u San Andresu, gde se oporavljao od pomenute operacije.\nTridesetog oktobra je napunio 60 godina, a nepunih mesec dana kasnije skončao je igrač kome su se mnogi divili, a koji bi mogao i još više od one titule prvaka sveta s Argentinom i dve titule u Italiji sa Napolijem.\nDelić majstorija koje je pravio Maradona, genije u kopačkama, delom ilustruje i ovaj video:\nDa se nije odao porocima koje je, kako je sam to isticao pričajući o zavisnosti od naroktika „redovno pobeđivao, iznova i iznova“. Ipak, kao da se u poslednje vreme „primirio“, mada je bilo čudnih scena dok je radio kao trener Tigrea, ali je delovalo da je konačno na pravoj stazi, kakvu velikan fudbala, što on svakako jeste bio, i zaslužuje.\nMeđutim, situacija sa neophodnošću operacije najavila je da mu je zdravlje isuviše narušeno da bi i iz ovog problema mogao da se izvuče. Otišao je u večnost, a u nju je ušao brojnim majstorijama zbog kojih su milioni ljubitelja fudbala uzdisali, a mnogi od njih – i počeli da se bave ovim sportom u kome je Maradoni, mnogima, bio ravan samo Pele…\nKljučne reči u članku: Fudbal, Genije, Kopačke, Maradona, RIP, U sećanje


Tema dana Archives - Stranica 170 od 170 - Ist Media\n11:08: PM utorak 17 maja, 2022\nKategorija: Tema dana\nDirektor Turističkog centra obećava bolju organizaciju na Crnom Vrhu\nPosted by Ist Media - 22. januara 2012.\nBOR, 22. januara 2012. (Saša Trifunović, Ist media) Direktor Borskog turističkog centra Jovica Anđelović, izjavio…\nDečji vrtić obijen tri puta, obezbeđenje neefikasno\nPosted by Ist Media - 21. januara 2012.\nMAJDANPEK, 21. januara 2012. (Saša Trifunović, Ist Media) Ustanova za decu “Marija Munćan”, obijena je…\nPolicija u Sokobanji uhapsila uterivača dugova iz Niša\nPosted by Ist Media - 20. januara 2012.\nSOKOBANJA, 20. januara 2011. Policija u Sokobanji uhapsila je M. B. (37) iz Nišа, koji…\nKonačno skijaška sezona na Crnom Vrhu\nPosted by Ist Media - 19. januara 2012.\nBOR – Staza na Crnom vrhu kod Bora konačno otvorena je za ljubitelje skijanja, koje…\nUbio se bivši komandir “Zaštite”, firme za FTO\nPosted by Ist Media - 16. januara 2012.\nBOR, 16. januara 2012. (Saša Trifunović, Ist media) Bivši komandir “Zašite”, firme koja obezbeđuje imovinu…\nNa Rtnju za Božićne praznike 700 planinara\nBOLJEVAC, 15. januara 2012. (Ist Media) – Više od 700 planinara iz 47 srpskih planinarskih…\nMajmuni i krokodil novi stanari borskog Zoo-vrta\nPosted by Ist Media - 15. januara 2012.\nBOR, 15. januara 2012. (Saša Trifunović, Ist media) U borski Zoološki vrt danas su dopremljeni…\nPrethodno 1 … 169 170


Za izgradnju vjetroelektrane Mesihovina u Tomislavgradu KfW banka daje kredit od 72 mil. EUR - Elektroprivreda HZHB osigurava još 6 mil. EUR i preuzima obavezu vraćanja kredita - Akta.ba\nZa izgradnju vjetroelektrane Mesihovina u Tomislavgradu KfW banka daje kredit od 72 mil. EUR - Elektroprivreda HZHB osigurava još 6 mil. EUR i preuzima obavezu vraćanja kredita\n19.11.2009. 09:08 / Izvor: eKapija.ba\nFederalna vlada dala je suglasnost za prihvatanje kredita njemačke KfW banke namijenjenog izgradnji vjetroelektrane Mesihovina.\nRiječ je o kreditu od 71 miliona eura, uz još jedan milion eura koje KfW daje kao nepovratna sredstva. Uz to, Elektroprivreda HZ HB će za realiziranje projekta osigurati dodatnih 6.000.000 eura, a ona preuzima i obvezu vraćanja cjelokupnog kredita, saopćeno je iz Odjela za odnose s javnošću Vlade FBiH.\nVjetroelektrana Mesihovina bit će izgrađena u općini Tomislavgrad, a sastojat će se od 22 jedinice pojedinačne snage od dva MW, sa oočekivanom godišnjom proizvodnjom električne energije od 128.527 MW.\nInače, vjetroelektrana Mesihovina je jedan od projekata iz Strategijskog plana i programa razvitka energetskog sektora FBiH.\nVlada FBiH zaključila je kako oblasti proizvodnje, distribucije i prodaje električne energije dobijene iz alternativnih izvora treba urediti kroz poseban zakon, a do tada ova pitanja treba regulirati uredbom kao prijelaznim rješenjem.


BiH /Najmanji i najjeftiniji SUV branda: Novi T-Cross stigao u bh. salone Volkswagena / Radio Sarajevo\nBiH / Najmanji i najjeftiniji SUV branda: Novi T-Cross stigao u bh. salone Volkswagena\n12. 01. 2020. u 17:14:00 J. M.\nU salone Volkswagenovih trgovaca u BiH stigao je novi T-Cross, najmanji SUV kompanije iz Wolfsburga. Postavljen je na modularnu platformu MQB-A0, a dužinom od 4,11 metara T-Cross je minimalno duži (+5,4 cm) od aktuelnog VW Pola.\nIako je bazna motorizacija 1,0 litarski turbobenzinac sa 95 KS, na konfiguratoru oficijelne VW-ove bh. stranice najjeftiniju verziju u BiH pokreće jača verzija 1.0 TSI motora snage 115 "konja".\nVW T-Cross 1.0 TSI (115 KS) spregnut sa 6-stepenim mjenjačem košta 31.238 KM, a u seriji, između ostalog, donosi: Autonomni sistem kočenja "Front Assist", asistent mrtvog ugla "Plus" sa Rear Traffic Alert funkcijom i asistentom držanja u traci, ESC elektronsku kontrolu stabilnost (uključuje i ABS, ASR, EDL, EDTC i TRSP), klima uređaj, "Monitoring" pješaka i bicikliste, radio "Composition Colour" (dva zvučnika, bluetooth interfejs za mobilni telefon i USB-C priključak), start-stop sistem, sistem proaktivne zaštite putnika, pomoć pri polasku uzbrdo, sjedalo vozača podesivo po visini...\nNepune dvije hiljade maraka (33.215 KM) skuplji je jednako motorizirani T-Cross s bogatijim Life nivoom opreme koji dodatno donosi multifunkcionalni upravljač, krovni nosač, Radio "Composition Media" sa 6 zvučnika i 8-inčnim zaslonom, prednji naslon za ruke, potpuno preklopivo sjedalo suvozača, senzor za svjetla sa automatskim dnevnim svjetlima, 16-inčne aluminijske točkove...\nU ponudi je i T-Cross Life 1.0 TSI (95 KS), dakle kombinacija slabijeg motora i bolje opreme, po cijeni od 32.030 KM. Za T-Cross Life (115 KS) sa DSG automatskim mjenjačem s dvostrukim kvačilom treba izdvojiti 36.126 KM, dok je cijena najjeftinijeg dizelaša - T-Crossa 1.6 TDI (95 KS) - 39.615 KM.\nTagovi: Volkswagen VW SUV\nPremijera / Predstavljen VW Golf "osmica": Šta donosi nova generacija njegovog veličanstva\nSarajevo / Korak bliže Golfu: Na bh. tržište stigao novi VW Polo


Polovno mašine za čišćenje za prodaju iz Poljska - Mascus Srbija\nNalazite se ovde: Mascus Srbija > Komunalna tehnika > Mašine za čišćenje > Poljska\nPolovno mašine za čišćenje iz Poljska\nLista oglasa iz kategorije mašine za čišćenje iz Poljska. Mozete sortirati polovne mašine za čišćenje po ceni, godini proizvodnje ili modelu.Koristite navigaciju na levoj strani da ubrzate pretragu. Mozete i prosiriti pretragu na oglase iz mašine za čišćenje iz drugih zemalja.\nNilfisk BR 1050Zemlja proizvodnje: PL\nARVEL GILETTA TAŚMOWA Solarko–Piaskarka 5,2m3 + 33Opšte stanje (1-5): 4, Zemlja proizvodnje: IT\nInter-Tech pług sztywny 2,2m Fixed snow plough/Lames a neige/\nHako WERKE CITY MASTER 1800Snaga motora: 84.3, Tip trake: 2 WD, Upotreba: Unutrašnji\nJohnston C5000 158B 101TMotor: Dizel, Snaga motora: 135, Volan: Prednji točak\nAgrip Leichter Schneepflug C-formGarancija: 12 months, Zemlja proizvodnje: PL\nPług śnieżny strzałkowy C - 3,2 - 4mOpšte stanje (1-5): 4\nRavo 5002Opšte stanje (1-5): 5, Dodaci: Prskanje pod visokim pritiskom Rotirajuća mašina za skupljanje Vakumsko crevo\n1999 13.954 h\nJohnston CN 101Bruto težina: 2400, Motor: Dizel, Volan: Prednji točak, Upravljanje: Kabina, Dodaci: Prskanje pod visokim pritiskom Klima uredjaj Rotirajuća mašina za skupljanje\nSweepmaster Kärcher KM 75/40 WOpšte stanje (1-5): 5, Radna širina: 75, Bruto težina: 78, Motor: Električni, Radna brzina: 4.5, Volan: Prednji točak, Upravljanje: Hodaj iza, Garancija: 6 miesięcy, Zemlja proizvodnje: DE, Dodaci: Rotirajuća mašina za skupljanje\nOzamet OZ-BR32Opšte stanje (1-5): 5\nHako Citymaster 1200Motor: Dizel, Snaga motora: 44.25, Tip trake: 4 WD, Upravljanje: Kabina, Volan: Zgibni\nSCRUBBER COMAC ABILA 52 BT / New Batteries / 414 mOpšte stanje (1-5): 5, Radna širina: 52, Bruto težina: 210, Motor: Električni, Upravljanje: Hodaj iza, Garancija: 6 miesięcy, Zemlja proizvodnje: IT, Dodaci: Rotirajuća mašina za skupljanje\nTop-Agro SAND- SALT SPREADER 300L + TARPAULINZemlja proizvodnje: PL